Хавфли майдон « O'zbekiston ERK Demokratik Partiyasi\n04 July 2017 - 6:00\n— Орол ўлаётир,\n— Сир ўлаётир,\n“Ўтмиш сарқитлари билан кураш” баъзан жоҳиллик даражасига етди. Ўтган йили Наманган вилоятида дўконга оқ рўмол ўраб кирган аёллар билан савдо қилиш ман қилинди, оқ рўмол ўраб автобусга чиққан аёллар ҳақорат қилинди, сабаби, оқ рўмол ўтмиш сарқити экан. Бу инқилоб даври эмас, 1986 йилдаги воқеа.\nАфсуски, биз ўз тарихимизни биламиз деб мақтана олмаймиз.\n— Бунақа шеърни босишга ким рухсат берди? — деб сўрайди секретар ва жавоб кутмасдан бақиради. — Ким бу ўз тилини кўкка кўтариб мақтаётган? Уни тезда топиб келинг, масалани бюрога қўямиз!\nТарихдан узилиш кишиларда ижтимоий маҳзунлик — ўзи учун ҳам, ўзи яхши билмайдиган тарихи учун ҳам уят туйғусини юзага келтиради. Бу ҳиссиёт — бизнинг кўп миллатли жамиятимиз учун хавфли душмандир.\nБу уят туйғуси кутилмаган пайтда ўз афт-ангорини кўрсатиши мумкин.\nТоки, тарих қаршисидаги бизнинг қўрқувимиз келажак олдида қўрқувга айланмасин.*\nУшбу мақола “Дружба народов” журналининг 1986 йил 12-сонида эълон қилинган.\nМуҳаммад Солиҳнинг 2013 йилда Истанбулда чоп этилган “Иқрор” китобидан. (85-92-саҳифалар.)


Сараланган / Профиль malika92 / Fikr.uz\nСараланган мақолалар (2)\nХалқаро спорт ва дунё фаровонлиги тараққиёти куни\nИлм-фан 6 апрел 2015, 13:18\n2013 йилнинг 23 август куни БМТ Бош ассамблеяси 6 апрель кунини Халқаро спорт куни дея таъсис этди. Ушбу сананинг расмий номи — Халқаро спорт ва дуён фаровонлиги тараққиёти куни.\nХалқаро денгиз куни\nИлм-фан 25 сентябр 2014, 11:32\nХалқаро денгиз куни(World Maritime Day) бирлашган миллатлар ташкилотининг дунё бўйича нишонланадиган байрамларидан биридир. Ушбу кун 1987 йили денгиз хукуматининг ташкилоти( International Maritime Organization, IMO )нинг 10 сессиясидаги қарор қабул қилинди. 1980 йилга қадар ушбу буйрам 17 март куни нишонланиб келинади. Кейинчалик эсаушбу байрам 25 сентябр куни нишонланадиган бўлди.\nДунё бўйича денгиз кунини нишонланишдан асосий мақсад, халқаро жамоатчиликни денгизларни ифлослантирмаслик ва камёб балиқларни овламасликка жалб этишдир. Асосан ушбу байрам дунё денгизини ифлослантирмаслик айниқса нефтдан асрашга ундайди.


Ўтган йиллар давомида ўзбек мухолифати етакчилигига даъвогарлик қилганлар кўп бўлди. Улар ҳозир ҳам шу даъвосидан воз кечмаган.\nБу даъво йўлида кўплари, асосан, битта шахс – «Эрк» партияси раиси Муҳаммад Солиҳни қоралаш амалини тутди. Гўёки Солиҳни қоралаб ёзса, кимдир унинг етакчилигини тан оладигандек.\nҲаммасининг бир ҳовуч тарафдорлари бор эди, улар ҳар бир қоралашлардан сўнг ўз «етакчиси»нинг сўзларига дастак тутарди.\nЭнг эътиборлиси, бу қоралашлар аксарият ҳолларда Ислом Каримов ҳукуматининг Солиҳга қарши қутқуси кучайган пайтда пайдо бўлар, «мухолифат арбоблари» эса бу ўтга гўёки мой сепарди.\nҚолаверса, бу қоралашлар ҳукуматнинг Солиҳга қарши айбномасига ҳамоҳанг, гўёки уни қўллаб-қувватловчи «фактлар»га бой бўларди. Уларда «ҳукумат ҳали ҳаммасини билмайди, мен Солиҳнинг бундан ҳам кўп «айблари»ни биламан», деган даъво уфуриб турарди.\nЛекин Ислом Каримов диктатурасига қарши курашлар йўлида ҳеч ким Солиҳчалик ўрин тутмади, Зеро, диктатор учун ундан даҳшатлироқ душман йўқ эди.\nДиктаторга қарши курашганларнинг ҳаммасига ҳам кучли тазйиқлар бўлди. Аммо Солиҳ дуч келгани каби синовлар билан уларни тенглаштириб бўлмади, деб айтиш учун асослар етарли. Ҳатто буни душманлари ҳам очиқ бўлмаса-да, ич-ичидан тан олса керак.\nЎзбек зиёлиларининг мамлакатимиз раҳбарига Муҳаммад Солиҳнинг юртга қайтишига рухсат беришини сўраб ёзган навбатдаги мурожаатини ўқиб, яқин ўтмишимиздаги шу воқеалар эсга тушди.\nБундан олдин ҳам айни мазмундаги иккита мурожаат мустақил оммавий ахборот воситаларида эълон қилинган эди.\nХўш, бу мурожаатлар нимани англатади. Англашма шуки, халқ, уларнинг илғор қатлами бўлмиш зиёлилар ким аслида ким эканини барибир билади, тан олади.\nГапни шу ўринда ҳам тугатсак бўларди. Аммо ким лидеру ким эргашувчи ҳақидаги баҳсларга ечим топиб бериш бизнинг иддаомиз эмас.\nХорижда фикри очиқ юртдошларимиз талайгина. Демак, муддао шуки, ҳали кўплар қайтиши керак. Уларнинг қайтиши мамлакатимизга фақат ва фақат фойда келтиради.\nЛидер масаласига келсак, улар қанча кўп бўлса, шунча яхши. Орага фитна ва мунофиқлик аралашмаса бўлди. Агар мамлакат келажаги йўлида ўзаро ҳамжиҳатликда, конструктив мулоқот орқали ҳаракат қилинса, бундан аълоси йўқ.\nҚолаверса, мамлакатда битта лидер, аниқроғи, ҳокими мутлақ бўлиши нималарга олиб келишини чорак асрлик тарихимиз ёрқин кўрсатиб берди. Биз бошқаларнинг эмас, ўз бошимиздан кечган воқеалардан оқилона хулоса чиқарадиган даражада онгли бўлишимиз лозим.\nБугун 12 ноябр куни эрталаб 21 йил қамоқда бўлган, 4 марта раскрутка қилинган таниқли мухолифатдаги сиёсатчи Мурод Жўраев озод ...


Ўзбекистон ёшлар иттифоқи таркибида Ижодкор ёшлар уюшмаси ташкил этилди.\nДавлатимиз раҳбари Шавкат Миромонович Мирзиёевнинг шу йил 30 июндаги ёшлар қурултойида сўзлаган нутқи мамлакатимиз ёшлари интилишларига янги ўзанлар очди.\nНафақат иқтидорли фаол ёшларни, балки чекка ҳудудларда иш ва ўқиш жойига эга бўлмаган йигит қизлар учун ҳам янги майдонлар очди.\nЎз иқтидори билан танилган ёшлар ўз тенгдошларини ҳар томонлама фаолликка ундовчи янгича шижоат билан фаолиятга киришдилар.\nИжодкор ёшлар уюшмасининг раиси этиб Зулфия номидаги Давлат мукофоти соҳибаси, Ўзбекистон Жаҳон тиллари университети талабаси Меҳриноз Аббосова раис этиб тайинланди.\nэтиб уюшмаси Ўзбекистон тайинланди раиси Наманганлик Меҳриноз Ижодкор ёшлар Аббосова


Иван Нагаев "Торпедо"га ўтади / CHAMPIONAT.asia\nИван Нагаев "Торпедо"га ўтади\nТошкентнинг "Локомотив" клуби ва Ўзбекистон Миллий терма жамоаси ҳужумчиси кейинги мавсумни Россия биринчи дивизион клуби бўлган Москванинг "Торпедо" клубида давом эттиради.\nМоскванинг "Торпедо" клуби кейинги мавсум учун ўз олдига Премьер лигага чиқишни мақсад қилган ва таркибни бирмунча кучайтирмоқда. Айни вақтда биринчи даврадан сўнг "Торпедо" 39 очко тўплаган ҳолда 19 та жамоа ичида 6-поғонада бормоқда. Бу жамоа 2-поғонада бораётган "Алания"дан 6 очко ортда бўлса, 3-поғонадаги "Шинник" билан ўртада 1 очко бор.\nЭслатиб ўтамиз Россияда юқори икки ўринни олган жамоа Премьер лигага йўл олса, учинчи, тўртинчи поғонани эгаллаган жамоалар ўтиш турнири орқали Премьер лигага чиқиши мумкин.\nГарчи ҳали ўтиши расман ҳал бўлмаган бўлсада бу масала тезда ҳал бўлиши кутилмоқда. "Торпедо" ҳозирда Москвада йиғин ўтказмоқда ва 20 январдан Туркияда йиғин ташкил этади ва назорат учрашувларини ўтказади.


Андижон вилоятида тажриба-кўргазма майдони ташкил этилди | NORMA.UZ\nАндижон вилоятида тажриба-кўргазма майдони ташкил этилди\nҲудудда инновацион технологияларни тижоратлаштириш унинг асосий мақсади ҳисобланади (21.10.2019 йилдаги 884-сон ВМҚга қаранг).\nТажриба-кўргазма майдони Инновацион ривожланиш вазирлигининг Инновацион ишланмаларни жорий этиш илмий-амалий маркази қошида ташкил этилди. Уни жойлаштириш учун Андижон вилояти Марҳамат туманининг З.М. Бобур номли массивидан 9 гектар ер майдони ажратилди.\nМайдон давлат муассасаси шаклида фаолият кўрсатади ва вилоятда инновацион инфратузилмани янада ривожлантириш, тадбиркорликни фаоллаштириш, инвестицион салоҳиятни ошириш, инновацион ишланма ва технологияларни ишлаб чиқариш жараёнига кенг жорий қилишга кўмаклашади.\nҚуйидагилар кўргазма майдонининг устувор вазифалари этиб белгиланди:\nмаҳаллий ва хорижий илмий ва олий таълим муассасалари билан ҳамкорлик қилиш;\nинновацион технологияларни яратиш, жорий этиш ва фойдаланиш;\nинновацион фаолиятни бошқариш, технологияларнинг трансфери ва интеллектуал мулк объектларини тижоратлаштириш;\nилмий конференциялар, семинарлар, тренинглар ва маҳорат дарсларини ташкиллаштириш;\nолий таълим ва илмий муассасалар, тадбиркорлик субъектлари ва ишлаб чиқариш корхоналари ўртасида ўзаро ҳамкорликни таъминлаш;\nёшлар, олимлар ва ўқитувчиларни иқтисодиёт соҳаларида илмий-техник муаммоларини ҳал этишга жалб қилиш;\nилмий ва лаборатория тадқиқотларини олиб бориш, тажриба намуналарини, саноат маҳсулотларининг прототипларини ишлаб чиқиш ва уларнинг натижаларини ишлаб чиқаришга жорий қилиш;\nмунтазам равишда янги технологиялар кўргазмасини ташкил этиш асосида технологиялар трансферини амалга ошириш.\nҲужжат Қонун ҳужжатлари маълумотлари миллий базасида эълон қилинган ва 22.10.2019 йилдан кучга кирди.\nИлмий тадқиқотлар натижалари қандай тижоратлаштирилади


Фарғона вилояти. Кир ювгич кир ювмас экан… – istemol.uz\nФарғона вилояти. Кир ювгич кир ювмас экан…\nЎзбекистон Республикаси “Истеъмолчиларнинг ҳуқуқларини ҳимоя қилиш тўғрисида”ги қонунининг 8-моддасига кўра, “Истеъмолчи шартнома тузиш йўли билан товарни (иш, хизмат)ни эркин сотиб олиш ҳуқуқига эга бўлиб, бу шартномага кўра сотувчи (ишлаб чиқарувчи, ижрочи) истеъмолчига муайян миқдордаги ва мақбул сифатли товарни мулк қилиб топшириш (иш бажариш, хизмат кўрсатиш) мажбуриятини, истеъмолчи эса, шартлашилган пулни тўлаш мажбуриятини ўз зиммаларига оладилар”.\nШунингдек, мазкур модданинг бешинчи қисмига кўра, “Истеъмолчи сотиб олинган товар (иш, хизмат) сифатини, бутлигини, вазни ва нархини текшириш ҳуқуқига эга, сотувчи (ишлаб чиқарувчи, ижрочи) эса, назорат-ўлчов асбобларини, нархга доир ҳужжатларни тақдим этиши, товарни ишлатиб кўрсатиши, ундан хавфсиз ва тўғри фойдаланишни ўргатиши, зарурат бўлса, товарни экспертизага юбориши шарт”.\nХўш, барча истеъмолчилар ҳам, сотувчилар ҳам мазкур талаблардан тўлиқ хабардорми? Марғилон шаҳрида яшовчи фуқаро Рухшона Алимованинг шаҳар истеъмолчилар ҳуқуқларини ҳимоя қилиш жамиятига истеъмолчи сифатидаги ҳақ ҳуқуқлари бузилаётгани тўғрисидаги аризаси келиб тушди. Унда кўрсатилишича, шаҳардаги маиший техника буюмлари савдоси билан шуғулланувчи савдо дўконларининг биридан кир ювиш машинасини 780 000 сўмга сотиб олган. Кейинчалик, машинадан фойдаланиш жараёнида, техниканинг зарурий қисмларидан бири йўқлиги маълум бўлгач, сотувчидан аниқланган камчиликни бартараф қилишини сўраган. Сотувчи эса муаммони бартараф қилиш ўрнига, турли хил баҳоналарни рўкач қилиб келган. Мурожаат юзасидан ўрганув ишлари ўтказилиб, истеъмолчи билдирган эътирозлари ўринли эканлиги маълум бўлди. Сотувчига қонун талабалари бўйича берилган тушунтиришлар кор қилиб, кир ювиш машинасини бошқа сифатлисига алмаштириб беришни маъқул кўрди. Нархлардаги тафовут эса сотувчидан истеъмолчи фойдасига ундириб берилди.\nPrevious Post:Тошкент шаҳар. Қарздорликка аниқлик киритилди\nNext Post:Қашқадарё вилояти. Маҳсулот сифатлисига алмаштирилди


Смартфон ва ноутбуклар аккумуляторларини самолёт юкхонасига топшириш тақиқланади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Смартфон ва ноутбуклар аккумуляторларини самолёт юкхонасига топшириш тақиқланади\t16:03, 23 февраль 2016\tФуқаро авиацияси халқаро ташкилоти йўловчи ташувчи самолётлар юкхонасида литий-ионли аккумуляторларни ташишни тақиқлади, деб хабар беради “Lenta.ru”. Мазкур тақиқ аккумуляторларнинг тезда ёниб кетишга мойиллиги сабабли жорий этилди. Мазкур қарор 2016 йилнинг 1 апрелидан кучга киради. Мазкур тақиқ қувватлантирувчи мосламалар учун махсус ёнғинга чидамли қоплама яратилмагунга қадар олиб ташланмайди.\nТахминларга кўра, бундай қопламалар 2018 йилда сотувга чиқарилади.\nМазкур тақиқ фуқаро авиацияси халқаро ташкилотига аъзо бўлган барча 191 та давлатларда амал қилади.


20:14 / 29.11.2017\nРоссияда 2018 йилнинг 1 январидан мобиль мессенжерлардан аноним тарзда фойдаланишга тақиқ киритилади. Бу ҳақда Россия Федерацияси бош прокурори Юрий Чайка маълум қилди.\n"Зумда борадиган хабарларни жўнатиш бўйича хизматлар фақат абонент рақами ҳамда тегишли шартнома асосида идентификациядан ўтган фойдаланувчиларга тақдим этилади", - дея аниқлик киритди Чайка.\nУнинг таъкидлашича, Россияда янги йилдан бошлаб атом ва кимё саноати, энергетика, мудофаа-саноат комплекси ҳамда бошқа стратегик муҳим соҳалар бошқарув тизимларига ноқонуний кириш учун жиноий жазо қўлланилади.\nМаҳкама раҳбарининг шунингдек қайд этишича, жорий йилнинг 1 ноябридан бошлаб шундай қонун амал қилмоқдаки, унга кўра интернет-сервислар эгаларига блокланган ахборот ресурсларига кириш учун уларнинг имкониятидан фойдаланиш тақиқланган.\n"Тезда борадиган хабарларни жўнатиш бўйича хизматлар фақат абонент рақами ҳамда тегишли шартнома асосида идентификациядан ўтган фойдаланувчиларга берилади", - деган Чайка.


Жаҳон банки коронавирус пандемияси оқибатлари билан курашда Ўзбекистонга молиявий кўмак беради. Бу ҳақда инвестициялар ва ташқи савдо вазирлиги расмий сайтида хабар берилган.\nХабарда айтилишича, 6 апрель куни бош вазир ўринбосари Сардор Умурзоқов Европа ва Марказий Осиё минтақаси бўйича Жаҳон банки Гуруҳи вице-президенти Сирил Мюллер видеоконференция кўринишидаги суҳбатда шу масалани муҳокама қилган.\n«Томонлар аҳолини коронавирусдан ҳимоя қилишга, корхоналар, биринчи навбатда, кичик ва ўрта бизнес субъектларини, қишлоқ хўжалик маҳсулотлари ишлаб чиқарувчилар ва хусусий тадбиркорларни қўллаб-қувватлашга қаратилган биргаликдаги истиқболли чораларни муҳокама этишди.\nСирил Мюллер Ўзбекистон Республикаси Президенти бошчилигида аҳолининг ижтимоий ҳимоя даражасини ошириш ва мамлакатда иқтисодий фаолликни қўллаб-қувватлаш бўйича ўзини оқлаган чораларни юқори баҳолади», дейилади вазирлик хабарида.\nЖаноб Мюллер Жаҳон банки Гуруҳи томонидан шакллантирилган 14 миллиард АҚШ доллари миқдоридаги «Тайёрлик ва жавоб стратегик дастури» маблағларини Ўзбекистоннинг инқирозга қарши дастурини қўллаб-қувватлаш учун мобилизация қилиш ниятида эканлигидан хабардор қилди.\nШунингдек, соғлиқни сақлаш тизимини, ижтимоий ҳимоя институтлари ва бюджет кўмагини молиялаштириш учун 1,2 миллиард АҚШ доллари миқдорида маблағларни оператив ажратиш масаласи ҳам муҳокама қилинди.


ИСЛОМДА ЯХШИЛИККА ЧОРЛОВ — Zamaxshariy.uz\nИСЛОМДА ЯХШИЛИККА ЧОРЛОВ\nЮртимиз мустақилликка эришгандан сўнг бизга мустабид тузум даврида топталган ижтимоий, маънавий ва диний қадриятларнинг қайтадан тикланиши ва ривожланиши учун кенг йўл очиб берилди. Хусусан, буюк аждодларимизнинг бебаҳо асарлари ўрганилиб, уларни она тилимизга таржима қилишдек имкониятларга эга бўлдик. Турли мавзудаги диний адабиётлар, юртимизда яшаб, ижод қилган буюк алломаларимизнинг илмий мерослари нашр этилиб, кенг оммага тақдим қилинди. Яқин Шарқ мамлакатларида бўлаётган нотинчликларни кўриб, мустақиллик ҳар куни, ҳар соат фикр юритиладиган, ҳар дам шукр қилинадиган, қадри, шарафи, бардавомлиги кўз қорачиғидай авайлаб асраладиган бебаҳо неъмат эканини янада чуқурроқ англаб етмоқдамиз.Абу Мусо (рз.)дан ривоят қилинган бошқа бир ҳадисда, Пайғамбаримиз соллаллоҳу алайҳи васаллам марҳамат қилиб айтдилар: «Ҳар бир мусулмон кишиси садақа-эҳсон қилмоғи лозим. Саҳобайи киром савол қилиб сўрашди: Эй Аллоҳнинг Расули! Агар садақа қилишга бирор нарса топа олмаса нима қилади? Пайғамбаримиз соллаллоҳу алайҳи васаллам айтдилар: Қўли билан меҳнат қилади, ўзига ҳам фойда келтиради ва садақа ҳам қилади. Улар сўрашди: Эй Аллоҳнинг Расули! Агар бунга қодир бўлмаса, не чора қилади? Ул зоти шариф дедилар: Қийналган, муҳтож кишига ёрдам қилади. Асҳоблар савол қилишди: Эй Расулуллоҳ! Агар буни ҳам қила олмаса нима қилади? Пайғамбаримиз соллаллоҳу алайҳи васаллам жавоб бериб айтдилар: «Яхшиликка ёки хайриятга йўллайди» Саҳобайи киром сўрашди: Буни ҳам қила олмаса-чи,? Расулуллоҳ соллаллоҳу алайҳи васаллам марҳамат қилиб айтдилар: «Ўзини ёмонликдан тияди, шу нарса ундан садақа бўлади».\nДунёда инсон яшар экан албатта у атрофидагилар билан муомала қилади, алоқа ўрнатади.\nБу боғланишсиз инсон жамиятда яшай олмайди. Шу сабабдан инсонларнинг бир-бирларига ҳожати тушади. Кимларнингдир маънавий ва иқтисодий кўмаги ва ёрдамига муҳтож бўлади. Шу лаҳзаларда инсоннинг қадр-қиммати, кимлиги ва қандайлиги намоён бўлади. Ан-Наввос ибн Самъон розияллоҳу анҳу келиб Расулуллоҳ соллаллоҳу алайҳи васалламдан яхшилик ҳақида сўради. Расулуллоҳ: “Яхшилик ҳусни хулқдир.”, дедилар. Муслим ва Термизий ривояти.Аллоҳ таоло яхшиликларнинг аввалида Ўзига иймон келтириш, охират, қиёмат куни, фаришталар, нозил қилган китоблари ва инсониятни тўғри йўлга бошловчи пайғамбарларига ишонишни зикр қилди. Чунки мусулмонни амалининг қабул бўлиш шартларидан биринчиси иймон бўлади. Шунинг учун Қуръони каримнинг кўпгина оятларида: “Иймон келтирганлар ва амали солиҳ қилганлар”, дейилган. Аввал иймон, Аллоҳга, пайғамбарига бўлган ишончни айтиб кейин амали солиҳ, яхшилик қиладиганларга бериладиган мукофот ва жаннатдаги неъматлари ҳақида хушхабарлар берилади. Аллоҳ таоло бошқа бир оятда: “Ўзингиз суйган нарсадан нафақа қилмагунингизча, ҳаргиз яхшиликка эриша олмайсиз. Нимани нафақа қиганингизни Аллоҳ таоло билгувчидир”, деб марҳамат қилади. ( Оли Имрон. 92-оят)\nЯхшилик фақатгина молу-дунё билангина қилинмайди балки унинг турлари кўп.\nИнсонларга манфаат келтирадиган ва фойдали бўлган барча ишлар яхшиликдир. Абу Мусо Ашъарий розияллоҳу анҳудан ривоят қилинади: «Пайғамбар соллаллоҳу алайҳи васаллам: «Ҳар бир мусулмон учун садақа лозим», – дедилар. «Эй Расулуллоҳ! Агар садақа қилишга нарса топа олмаса-чи?» – дейишди. Пайғамбар соллаллоҳу алайҳи васаллам: «Касб-кор қилиб, ўзига ҳам манфаат келтиради, ортганини садақа қилади», – дедилар. «Агар бунга ҳам қодир бўлмаса-чи?» – дейишди. «Қийналиб қолган бечораҳолга ёрдам беради», – дедилар. «Ёрдам ҳам беролмаса-чи?» – дейишди. «Яхшиликка буюради», – дедилар. «Бу ишни ҳам қилмаса-чи?» – дейишди. «Ёмонликдан тийилади. Мана шу ҳам унинг учун садақадир», – дедилар». Бухорий ва Муслим ривояти.\nPrevious Post:ИСЛОМ ДИНИ ЖОҲИЛЛИКНИ ҚОРАЛАЙДИ\nNext Post:ИЛМ ОЛИШ ИНСОННИ УЛУҒЛИККА ЧОРЛАЙДИ.


00:00 / 19.01.2010 | eski savollar | 2006\nАссаламу алайкум ва рохматуллохи Мухтарам Шайҳ хазратлари. Охирги пайтларда Муфти тақи Усмани ҳақида куп яхши гаплар эшитяпмиз. Хозирги кундаги Ҳанафий мазҳабидаги забардаст олимларданлигини ҳам эшитдик. Шу киши ҳақида бизга тўлиқроқ маълумот берсангиз.\nМуҳаммад Тақий УсмонийҚози Муҳаммад Тақий Усмоний ибн Шайх, муфтий Муҳаммад Шафеъ ибн Шайх Ёсин ибн Халифа Таҳсин Али ибн Миёнжий ҳофиз Каримуллоҳ ибн Миёнжий Хайруллоҳ ибн Миёнжий Шукруллоҳ ҳазратлари 1362-ҳижрий, 1943-мелодий санада Ҳиндистоннинг Саҳорнафур вилоятига қарашли Дейбанд қишлоғида таваллуд топдилар.Ҳинд тилида Миёнжий деган сўз муаллим, деганини билдиради. У кишининг силсилалари Усмон ибн Аффонга бориб тақалади. Оталари бу ҳақда гапириб ўтганлар. Бу силсилани аниқлаштирувчи санад бўлмасада аммо шариат бу хусусда муттасил санадни шарт қилмайди.Тақий Усмоний беш инининг энг кенжасидирлар.Биринчиси, Муҳаммад Закий бўлиб, йигитлик пайтларидаёқ вафот этганлар. Муҳаммад Закий шоир бўлиб, урду тилида девонлари бор.Иккинчиси, Муҳаммад Розий Усмоний бўлиб, “Ишоъа” босмахонаси асосчиси.Учинчиси: Валий Розий бўлиб, Карочи университетининг Исломий билимлари бўйича профессори. Сийрат хусусида китоблари бор. Ушбу китоблари учун Покистон президенти Зиёул ҳақ мукофот билан тақдирлаган.Тўртинчиси Муҳаммад Рафеъ Усмоний бўлиб, Карочидаги дорул улум университети бошлиғи ҳамда Покистоннинг умумий муфтийсидир.Тақий Усмоний бир неча давлатларда илмий сафарда бўлганлар.Масалан Дубай, Баҳрайн, Британия, Америка ва Австралия каби.Холид Муҳаммад Бушофеъ айтадилар. Мен бирор кишини Тақий Усмонийдек янги масалаларда, хусусан банк масалаларида аввалги уламолар китоблари билан ҳозиргилар китобини жамлаганини кўрмадим. У зот бирор муаммони ечиш асносида кучли тақво соҳиби эканлари яққол намоён бўлар эди. Мен Ҳинд қитъасида бу кишидек муаммони ечишда мазҳаблар орасини жамлашдек қобилиятли кишини ҳам кўрмадим.Тақий Усмоний ҳақларида шогирдлари Луқмони Ҳаким бир китоб таълиф этиб, унинг номини “Қози, фақиҳ, даъватчи ва тадқиқотчи Тақий Усмоний”, деб номлаган. У Дамашқдаги “Дорул қалам” матбаъасида чоп этилган. 144 саҳифадан иборат бўлиб, унда барча шогирдлари, устозлари, китоблари, ишлари ва яшаш жойлари хусусида маълумотлар бор.Тақий Усмоний таълиф этган китоблар қуйидагилардан иборат:1. Акалари қаламига мансуб тафсир “Маъорифул Қуръон”га муқаддима.2. Улумул қуръон.3. “Маъорифул қуръон”ни инглизчага таржимаси.4. “Такмилату фатҳил мулҳим” 6 жилд.5. “Дарсут Термизий” Бу Термизий номли университетда ўтган маърузалари йиғиндиси бўлиб, жиянлари Рашид Ашраф тўплаганлар.6. “Буҳус фий қазоё фиқҳийя муъосира” Бу китоб ўзида олди-сотдининг барча турини жамлаган.7. “Сўйиш ҳукмлари”.8. “Ақл ва шариат чегарасида наслни чеклаш”.9. Эътикоф аҳкомлари.10. Ислом ва замонавий иқтисод.11. “Оилавий муаммоларимиз”12. Намозларингизни суннатга мувофиқ ўқинг.13. “Фатво усуллари”14. “Шариат мезонидаги тақлид”15. “Ҳозирги асрдаги ижтиҳод дастури”16. “Насронийлик нима?”17. “Муқаддас китоб нима?”18. “Қадим аҳддан Қуръонга”19. “Қаророт ал-Қазоийя”.20. “Ер мулкчилиги ва унинг чегараси”.21. “Таълимдаги низомимиз”.22. “Низом дастури қандай ўрганилади”.23. “Покистондаги Исломий таълимга бир назар”.24. “Ҳозирги замонамизда шариат қандай татбиқ қилинади”.25. “Ислом ва ҳозирги сиёсат”26. “Шариатни татбиқ қилиш ва унинг масалалари”.27. “Ислом ва инсон ҳуқуқлари”28. “Тарих воқеълигидаги Муовия разияллоҳу анҳу”.29. “Отам ва устозим ва у зотнинг завқлари”30. “Ўтганларни излари”31. “Шаҳид Зиёул ҳақ”32. “Ким Дейбанд шайхи бўлса”.33. “Умматнинг ҳакими ва у кишининг сиёсати”.34. “Ислоҳ ваъзлари”.Тақий Усмоний жаноблари бир қанча Ислом Фиқҳий Академияларининг аъзоси ва кўзга кўринган фаолидир. У киши яқин биродарларимиздан биридир. Бундан бир неча йиллар аввал ватанимизга ташриф буюрганлар. Тошкент, Самарқанд ва Бухоро шаҳарлари билан яқиндан танишганлар. Мен билан бўлган суҳбатларидан бирида ушбу шаҳарлар ҳақида бир китоб ёзиш ниятлари борлигини ва бунинг учун яна зиёрат қилиш режалари борлигини айтганлар. Аллоҳ Тақий Усмоний жанобларини Ўз паноҳида асраб, умматга бунданда кўп китоблар ёзишда Ўзи ёрдамчи бўлсин.\nИшдан ташқари ишлатиш\nПешин намозини аср кирганча ўқиш\nТаҳорат пайтида чиққан қон ҳукми?\nУйдагиларни тазйиқи билан уч талоқ бериб қўйса


18 май 2022, Тошкент вақти: 08:06\nЖорий йилдаги пахта терими мавсумида мажбурий меҳнат бўйича энг кўп ҳолат Наманган вилоятида аниқланган.\nПахта йиғим-теримида мажбурий меҳнатга йўл қўйганликлари учун Чортоқ, Учқўрғон, Оҳангарон, Ўрта Чирчиқ, Урганч туман ҳокимларига ҳайфсан берилди.\nОлий Мажлис Сенати матбуот хизматининг маълум қилишича, ҳокимлар мажбурий меҳнат ҳолати яна такрорлангани аниқланадиган бўлса, лавозимидан озод этилиши бўйича огоҳлантирилди.\nХабарда айтилишича, 4 декабрь куни Одам савдосига ва мажбурий меҳнатга қарши курашиш Миллий комиссиясининг йиғилиши бўлиб ўтган.\nКомиссия йиғилишида жорий йилдаги пахта терими мавсумида мажбурий меҳнат бўйича энг кўп ҳолат Наманган вилоятида аниқлангани билдирилди. Бундан ташқари Жиззах вилоятида 7 та, Тошкент вилоятида 6 та, Сурхондарё вилоятида 5 та, Хоразм вилоятида 3 та, Бухоро, Андижон, Қашқадарё, Навоий, Фарғона вилоятларида биттадан мажбурий меҳнат ҳолатлари кузатилган.\n“Ўрганишлар давомида Давлат меҳнат инспекцияси томонидан меҳнат қонунчилигини бузганлиги учун 170 нафар мансабдор шахсга жами 653 млн. 167 минг сўм миқдорда маъмурий жарима тайинланди”,-дейилади хабарда.\nШунингдек, мажбурий меҳнатга йўл қўйганлиги учун 42 нафар мансабдор шахс Маъмурий жавобгарлик тўғрисидаги кодексининг 51-моддасига асосан жавобгарликка тортилди ва яна 6 та ҳолат юзасидан тегишли ҳужжатлар судларга киритилди.


ZiyoNET › Иқтидорли ёшлар › Aбидов Xaсанходжа Aлишерович\nAбидов Xaсанходжа Aлишерович\nФамилия, исми-шарифи: Aбидов Xaсанходжа Aлишерович\nТуғилган йили, куни ва жойи: 18.01.1994 йил Тошкент шаҳри\nТахсил олаётган олий таълим муассасаси: Toшкент педиатрия тиббиёт институти\nФаолият йўналиши: Педиатрия иши\nXaлқаро ва Республика анжуманларидаги иштироки:\n«ToшПТИ талабалар илмий жамияти 41-илмий амалий анжумани» иштирокчиси - -I даражали диплом билан тақдирланган. Тошкент 2013 йил.\n«Ташқи қиёфа-маданият ва саломатлик кўзгуси» деб номлаган Республика илмий амалий анжумани иштирокчиси – Ўзбекистон Республикаси хукумати томонидан «Taшакурнома» сертификати билан тақдирланди, Тошкент,2013 йил.\n«IX – Xaлқаро Пирогов талабалар ва ёш олимлар илмий тиббий анжумани » иштирокчиси, Moсква, 2014 йил.\n«Toшкент Талабалр илмий жамияти 42 – илмий амалий анжумани» иштирокчиси – сертификат билан тақдирланди, Тошкент, 2014 йил.\n«ToшПТИ Талабалар илмий жамияти 43 – илмий амалий анжумани» иштирокчиси - III даражали диплом билан тақдирланди, Тошкент 2015 йил..\n«Ўзбекистон Республикасида дерматовенерология ва косметологиянинг холати ва муаммолариi» Хаоқаро илмий-амалий анжумани иштирокчиси, Тошкенг, 2015 йил.\n«ToшПТИ талабалар илмий жамияти 44-илмий амалий анжумани» иштирокчиси - I даражали диплом билан тақдирланган. Тошкент 2016 йил.\n«Эстетик тиббиёт ва дерматологиянинг долзарб муаммолари» I-Xaлқаро конгресси иштирокчиси- сертификати билан тақдирланди, Тошкент 2016 йил.\n«Замонавий ва олимларнинг илмий тадқиқотлари»XV Xaлқаро илмий-амалий анжумани иштирокчиси, Moсква, 2016.\n2012-2013 ўқув йилида Тошкент Педиатрия тиббёт институтининг атоқли олими “Профессор Оқилов О.Т.” номидаги стипендия сохиби.\n2016-2017 ўқув йилида «Ўзбекистон врачлар ассоциаси»стипендияси соҳиби\nАбидов Хасанходжа Алишерович 1994 йил 18 январда Тошкент шаҳрида, зиёлилар оиласида туғилди. 2000 йилда Тошкент шахридаги 249-мактабнинг 1-синфига қабул қилинди ва ушбу мактабни 2008 йилда аъло баҳолар билан тугатди. 2008 йилда Тошкент Тиббиёт Академияси қошидаги академик лицейига ўқишга кирди ва шу ўқишни 2011 йилда имтмёзли диплом билан якунлади. Мактабдаги ва лицейдаги ўқиши давомида туман ва шаҳар миқёсидаги турли фанлардан ўтказилган олимпиадаларда қатнашди ва бир неча бор совриндорлар қаторида бўлди, шунингдек аъло ўқишлари ва наъмунали хулқи учун бир қатор мақтов ёрлиқлари билан тақдирланди.\n2011 йилда Тошкент педиатрия тиббиёт институтининг педиатрия факультетига ўқишга қабул қилинди ва ҳозирда ушбу институтнинг 6-босқич талабаси. Хорижий тиллардан инглиз ва рус тилларини билади. Талабалик даврида тиббий илмий-амалий анжуманларда ва олимпиадаларда фаол қатнашди ва совриндорлар қаторида бўлди. 2012 йилда атоқли олим – проф. Оқилов А.Т. стипендианти бўлди. 2016 йил Республика миқёсидаги нуфузли танлов - «Ўзбекистон врачлар ассоциацияси» стипендияси соҳиби номига эга бўлди.\nИнститутнинг илмий-ижтимоий хаётида мунтазам равишда қатнашиб келади. Ҳар йил бўлиб ўтадиган ТИЖ илмий-амалий анжуманида тезислари, ўз мақолалари ва илмий ишлари билан мунтазам равишда қатнашиб бир неча маротаба совриндорлар қаторида бўлди: 2012-йилда I даражали диплом билан тақдирланди; 2013 йилда сертификат билан тақдирланди; 2014 йилда III даражали диплом билан тақдирланди; 2015 йилда I даражали диплом билан тақдирланди; 2016 йилда I даражали диплом билан тақдирланди.\n2016 йил «Эстетик тиббиёт ва дерматологиянинг долзарб муаммолари» деб номланган I - Халқаро конгрессида ўз илмий иши билан қатнашди ва сертификат билан тақдирланди.\nДавлатимизнинг ва институтнинг илмий-ижтимоий ҳаётида мунтазам равишда қатнашиб келади.\n2013 йилда “Ташқи қиёфа - маданият ва саломатлик кўзгуси” мавзусидаги лойиҳани ижро этди ва тенгдошларини ортидан эргаштириб, ибратли фаолият юритишга ҳаракат қилгани учун Ўзбекистон Республикаси ҳукумати томонидан давлатимизнинг ижтимоий-сиёсий ҳаётида иштироки ижобий баҳолаган ҳолда у “Ташаккурнома” сертификати эгаси бўлди.


Фарғона шаҳрида жойлашган Инновацион ривожланиш вазирлиги ҳузуридаги «Ёшлар инновация маркази»да Ўзбекистон Республикаси Президенти Ш.М. Мирзиёевнинг 2020 йил 5-6 июнь кунлари Фарғона вилоятига ташрифи доирасида Фарғона вилоятида кам таъминланган хонадонларда аҳоли даромадларини ошириш ва карантин шароитида аҳолини банд қилишга қаратилган «инновацион қопламали чарм тўп» ишлаб чиқаришни ташкил этиш топшириғи ижросини таъминлаш мақсадида Инновацион ривожланиш вазирлиги, Фарғона вилоят ҳокимлиги, «Ёшлар инновация маркази» ҳамда «Чарм тўп келажаги» МЧЖ ҳамкорлигида кам таъминланган оилаларни иш билан таъминлаш ва янги турдаги маҳсулотлар ишлаб чиқариш фаолиятини йўлга қўйиш бўйича тренинг ўтказилди.\nРеспублика аҳолисини сифатли спорт инвентарлари билан таъминлаш мақсадида ташкил этилган «Чарм тўп келажаги» МЧЖ халқаро стандартлар асосида янги инновацион тўплар ишлаб чиқаришни йўлга қўйган. Бутун дунёда тарқалган “Covid-19” пандемияси оқибатларини олдини олиш, ҳудудларда аҳолини даромад топишига кўмаклашиш юзасидан Фарғона вилояти маҳаллаларини ўрганиш асосида 100 та кам таъминланган хонадонлар танлаб олинди. Дастлабки босқичда хонадонларда ишсиз ўтирган 10 та хотин-қизлар учун пилот лойиҳа сифатида «Чарм тўп келажаги» МЧЖ мутахассислари иштирокида Ёшлар инновация маркази биносида ўқув тренинги ўтказилди.\nЎқув тренинг якунлангач иштирокчилар «Чарм тўп келажаги» МЧЖ корхонасининг устахонасига ташриф буюришди ва 10 та хотин-қизларнинг назарий билимларини амалиётда синаб кўриш имкони яратилди. Ўргатишлар давомида корхона мутахассислари томонидан корхона фаолиятининг асосий мазмун-моҳияти ёритиб берилди ҳамда таклиф этилганларга чарм тўпларни тикиш бўйича маҳорат дарси ўтказилди.\n«Коронавирус пандемияси сабабли жорий этилган карантин даврида ўқитган кадрларимизнинг хавфсизлигини, санитария-эпидемиология талабларига риоя қилишларини таъминлаш учун уларнинг ўз фаолиятларини касаначилик сифатида олиб боришларини, яъни ўз хонадонларида иш фаолиятларини юритишларини йўлга қўйишни таъминлашимиз керак. Шу тариқа биз ойма-ой ишчиларнинг сонини кўпайтириб, бир вақтнинг ўзида маҳсулот ҳажмини ҳам мунтазам ошириб бориш мақсад қилганмиз. Чунки корхонамиз 2015 йилдан бошлаб ўзининг маҳсулотларини хорижга ҳам экспорт қилишни бошлаган. Жумладан, Россия давлатида корхонанинг 3 та фирма дўконлари очилиб, уларда ўз маҳсулотларимизни сотишни йўлга қўйганмиз» – деб айтиб ўтди «Чарм тўп келажаги» МЧЖ корхонаси раҳбари.\nШунингдек, корхона мутахассисларининг ўрганишларича, биргина Фарғона вилоятини чарм тўп маҳсулотлари билан тўлиқ таъминлаш учун корхонага 180 тадан ортиқ ишчи ўрни яратилиши мумкин. Фарғона водийсида маҳсулотларига бўлган талабнинг ортиб бориши ўз навбатида 500 дан ортиқ ишчи ўринлар яратиш имконини беради.\nШунинг учун корхона раҳбарияти ҳозирги вазиятни эътиборга олган ҳолда, ҳамда корхона маҳсулотларига бўлган талабни янада тўлароқ қондиришни кўзлаган ҳолда шундай хайрли ишга қўл урди.\nСУНЪИЙ ИНТЕЛЛЕКТ — ТАБИИЙ РИВОЖ\nНавбатдаги Ҳайъат йиғилишида 8 та лойиҳа молиялаштирилиши та…\n«Олима аёллар грантлари» танловига тушган лойиҳалар ўрганилм…


Ўзбекистонда Россия ИИВ ваколатхонаси очилди - Фарғона.Ру ахборот агентлиги\n07:42 msk, 10 Декабрь 2018\n27.12.2017 18:12 msk\nРоссия Ички ишлар вазирлиги Ўзбекистонда ваколатхонасини очди, дея хабар беради “Спутник”. Бу ҳақда Ўзбекистон бандлик ва меҳнат муносабатлари вазирининг биринчи ўринбосари Эркин Муҳитдинов маълум қилди. Ваколатхона Тошкентда жойлаштирилди.\nРоссияликлар республика расмийлари билан миграция, Ўзбекистондаги ватандошларни Россияга кўчириш дастури ҳамда биргаликда норматив ҳужжатларни ишлаб чиқариш соҳасида ҳамкорликни йўлга қўйиш билан шуғуллана бошлашлари кутилмоқда.\nОлдинроқ Россия ва Ўзбекистон 2017 йил апрелида миграция соҳасида ваколатли органларни таъсис этиш тўғрисида келишиб олганлари тўғрисида хабар берилганди. Россия томонидан бу фақат ИИВ ваколатхонаси, Ўзбекистон томонидан эса яна Меҳнат вазирлиги ваколатхонаси ҳам бор. Май ойида томонлар Тошкентда терроризм ва экстремизмга, ноқонуний миграцияга қарши кураш ва қидирув фаолиятида ўзаро ахборот алмашуви аҳволини муҳокама қилиб олгандилар.\nРоссия ва Ўзбекистон ўртасида миграция офислари билан алмашуви 2007 йилда имзоланган битимларда кўзда тутилган: ҳужжатлар меҳнат мигрантлари ҳуқуқларининг ҳимояси ҳамда ноқонуний миграцияга қарши курашга оид бўлган.\nВаколатхоналар билан алмашув – Россия ва Ўзбекистон расмийлари ўртасида миграцияни тартибга солишга қаратилган ягона чора эмас. Шу йилнинг апрелида томонлар ўзбекистонликларнинг Россия Федерацияси ҳудудида вақтинчалик меҳнат фаолиятини амалга оширишни тартибга солувчи битимни имзолагандилар. Ушбу келишув доирасида 26 декабрь куни Ўзбекистонташқи миграция масалалари бўйича агентлик “Работа в России” порталида рўйхатдан ўтди ҳамда россиялик иш берувчилар рўйхатини кўриш ҳуқуқига эга бўлди.\nРФ ИИВ маълумотига кўра, 2017 йил январидан ноябргача Ўзбекистоннинг 3.1 млн фуқароси миграция ҳисобига олинган.


Fўза навларини тўғри жойлаштириш бўйича тавсия - Ўзбекистон Республикаси Қишлоқ хўжалиги вазирлиги\nНав яратиш, навнинг уруғчилигини ташкил этиш ва навларни мос келадиган минтақаларга тўғри жойлаштириш тизимининг барча босқичларидаги фаолиятининг фан ва амалиёт билан интеграциялашувиагросаноат мажмуаси учун ўта муҳимдир. Бироқ фан ва амалиётда уруғ ва тола сифатини таҳлил қилиш ва ўрганиш учун намуналар танлашдаги фарқ, тадқиқот ва синов ишлари учун чекланган миқдорда уруғликлардан фойдаланиш, муаллифлик назоратининг етарли даражада эмаслиги, бирламчи уруғчиликдаги ҳолатга ҳамда нав учун қулай бўлган минтақаларни тўғри танлашга салбий таъсир этади.\nРеспубликамизда тупроқ ва иқлим шароитидан келиб чиқиб, навларни жойлаштириш бўйича 5 та минтақа белгиланган:\n1. Ўта тезпишар навларни, яъни 108-Ф ғўза навига нисбатан 12–15 кун эртапишар навлар экиладиган минтақалар. Бу минтақага денгиз сатҳидан 900–1300 метр баландликда жойлашган, самарали ҳарорат миқдори 1900–2000оС. бўладиган Косонсой ва бошқа туманлар киради.\n2. Тезпишар навларни, яъни 108-Ф ғўза навига нисбатан 8–10 кун эртапишар навлар экиладиган минтақалар. Бунга шимолий вилоятлар текислик минтақалари, Қорақалпоғистон Республикасининг шимоли, Тошкент ва Самарқанд вилоятининг тоғли туманлари кириб, бунда самарали ҳарорат миқдори 2000–2150оС ташкил этади. С-4727, Омад ва бошқа навлар экилади.\n3. 108-Ф нави типидаги ғўза навлари экиладиган, яъни марказий вилоятлар, текислик ва тоғ олди денгиз сатҳидан 100-850 метр баландликда жойлашган минтақалар киради, самарали ҳарорат миқдори 2150–2500оС.\n4. Тошкент, Андижон, Хоразм ва Сурхондарё вилоятларининг сув таъминоти яхши бўлган минтақалари киради.\n5. Ингичка толали навлар экиладиган минтақалар.\nОб-ҳавонинг кескин ўзгариши туфайли юқоридаги минтақалар қайтадан ўрганиб чиқилиб, уларга баъзи бир ўзгартиришлар киритилиши мақсадга мувофиқдир.\nўўза навларининг эртапишарлик кўрсаткичи муҳим-хўжалик белги ҳисобланади. Бу кўрсаткич пахта майдони минтақалар об-ҳаво шароити, яъни иссиқликнинг етарли даражада эмаслигини ҳисобга олиб, техник экиннинг ҳосилдорлиги ва тола сифатини маълум миқдорда белгилайди.\nСовуқ тушгунга қадар, эрта териб олинган пахта хомашёсида биринчи саноат навига мансуб тола, кеч муддатларда териб олинган пахтадан кўп бўлиши маълум. Биринчи саноат навига мансуб пахтадан тола чиқиши 32–34 % бўлса, учинчи-тўртинчи саноат навига мансуб пахтанинг тола чиқиши 24–28 % га тенгдир.\nДеҳқончиликда умумқабул қилинган тамоил мавжуд, яъни ҳар бир минтақага фақат ана шу минтақа учун районлаштирилган (реестрга киритилган) ва истиқболли навлар экилиши мақсадга мувофиқдир. Бугунги кунда Қорақалпоғистон Республикаси ва вилоятлар бўйича Адолат–1, С-9085, ЎзПИТИ–201, ЎзПИТИ–202, ЎзПИТИ–203, Порлоқ–1, Келажак, Ишонч, Ўнқўрғон–2, ЎзПИТИ–2601, С-01, Порлоқ–2, С-8286, Жарқўрғон, С-6565, АН-419, АН-519, ЎзПИТИ–103, ЎзФА–703, ЎзФА–705, Порлоқ–4, Генофонд–2 ва бошқа ғўза навлари истиқболли этиб белгиланган.\nНавларни жойлаштиришда уруғлик фондини механик ва биологик аралашиб кетишига йўл қўймаслик ва навнинг муаллиф тавсифи доирасида навдорлик белги ва хусусиятларини сақлаб қолиш зарур.\nБу борада ҳал қилувчи тавсия Қишлоқ хўжалик экинлари навларини синаш давлат комиссияси хулосаси бўлиши керак, табиийки ишлаб чиқаришга жорий этиладиган нав Давлат нав синаш комиссияси томонидан чуқур ўрганилгандан сўнг тавсия этилади.\nБунинг учун навлар экилган майдонларда албатта фазовий чегара (изоляция) бўлиши, пахта тозалаш заводларидаги технологик линиялар бир уруғлик партияси тозаланиб бўлгандан сўнг яхшилаб тозаланиши, шундан сўнг иккинчи уруғлик партияни тозалашга ўтиши ҳамда битта хўжаликда битта нав экилиши лозим.\nНав янгилашнинг беш йиллик схемасидан келиб чиқиб, 1 га элита майдонидан олинган уруғ 1000 га кейинги репродукция майдонларини таъминлашга етишини ҳисобга олиб 1,2 млн га учун 38–40 та элита уруғчилик хўжалигини қолдириш ва уларни лицензиялаш асосида танлаб олиш мақсадга мувофиқдир.\nЯнги навлар уруғчилиги, селекциянинг бошланғич давридан бошлаб ташкил этилишига эътибор берилиши керак. Конкурс нав синовига янги навнинг меъёрига етказилган уруғлари берилиши, яъни янги навларнинг дастлабки уруғчилиги селекцион ташкилотларда кенг қамровда амалга оширилиши, шунингдек, элита уруғларини етиштиришда, нафақат муаллифлик назорати, балки олимларнинг бу борада бевосита иштирок этишлари лозим.\nНавларни жойлаштириш – бу навлар ва нав агротехник тадбирларини танлаш механизмидир. Навларни жойлаштириш билан пахтачиликдаги муаммоларни тўлалигича ҳал этиб бўлмайди.\nБунда комплекс ёндашув, яъни ташкилий ва агротехник тадбирлар, юқори дала маданияти, алмашлаб экиш, тупроқнинг мелиоратив ҳолати, унумдорлиги ва вилт билан зарарланганлиги (замбуруғнинг тури ва рассаси) каби жиҳатлар ҳисобга олиниши керак. Муҳими, бунда навлар бўйича экин майдонларини кенгайтириш ёки қисқартириш ишлари олдиндан режалаштирилиши лозим. Навларни жойлаштиришда истиқболга мўлжалланган режага амал қилинса, уруғлик экин майдонларида ўтказиладиган барча тадбирларнинг аҳамиятини янада ошириб, нав тозалиги ва ҳосилдорлиги юқори ҳамда эртапишар бўлган уруғлик экин майдонларини тўғри танлаш имконияти пайдо бўлади.\nШунингдек, навларни жойлаштиришда истиқболга мўлжалланган ва ҳар йили қўшимча ва ўзгартириш киритиб бориладиган режалаштириш уруғчиликни ташкил қилишни тартибга солувчи реал йўналишдир.\nНавларни жойлаштиришда илмий асосланган ёндошувнинг яна бир муҳим омили бу – ҳар бир конкрет пахтачилик минтақаси бўйича самарали ҳарорат ва ёруғлик даври йиғиндисининг кўп йиллик метеорологик маълумотлардан фойдаланишдир. Шу маълумотлардан янги навларни баҳолаш ва навларни жойлаштиришни режалаштиришда кенг фойдаланиш зарур.\nКўпнавлиликнинг асосий сабаби навларнинг сони эмас, балки нав экин майдонларининг бир-биридан тарқоқ ҳолда жойлаштирилишидадир. Шу боис бир вилоятда жойлаштирилган нав тарқоқ ҳолда эмас, балки яхлит бир табиий минтақада жойлаштирилиши мақсадга мувофиқдир.\nНавларни вилоятлар маъмурий чегаралари доирасида эмас, балки вилоятлар тупроқ-иқлим минтақалари бўйича районлаштиришни йўлга қўйишга эътибор бериш зарур. Чунки, ҳар бир вилоят ҳар хил тупроқ-иқлим минтақаларидан иборат эканлигини ҳисобга олсак, навларни вилоятлар бўйича районлаштириш, шу навни етиштириш учун ноқулай бўлган минтақага тарқалишига сабаб бўлиши мумкин.\nШунинг учун вилоятлар об-ҳаво, тупроқ ва иқлим минтақаларини ҳисобга олиб, навларни тўғри жойлаштирган ҳолда етиштириш технологияларини қўллаш юқори, эртаги ва сифатли ҳосил ҳамда тўлақонли уруғлик олишни белгилайди.


Жаҳон банки прогнози: Ўзбекистоннинг ЯИМ Марказий Осиёда энг юқори кўрсаткичларни қайд этади\n17:00 / 10.01.2018\nЖаҳон банки (ЖБ) ҳисоботига кўра, Ўзбекистоннинг 2017 йилдаги иқтисодий ўсиш кўрсаткичи 6.2 фоизни ташкил қилган. Бу ундан олдинги йилларга нисбатан пастроқ кўрсаткич ҳисобланади - 2015 йилда Ўзбекистоннинг иқтисодий ўсиш кўрсаткичи 8 фоизни ташкил қилган бўлса, 2016 йилда бу кўрсаткич 7.8 фоиздан иборат бўлган.\nШундай бўлса-да, Global Economic Prospects (GEP)да январь ойида тақдим этилган прогнозларга кўра, 2018-2020 йилларда Ўзбекистон ялпи ички маҳсулот (ЯИМ)нинг ўсиш кўрсаткичлари Марказий Осиё минтақасидаги энг яхши натижани қайд этади - 5.6 фоиз (2018), 6.3 фоиз (2019), 6.5 фоиз (2020). Қўшни Туркманистоннинг кўрсаткичлари ҳам шунга ўхшаш - 6.3 фоиз (2018-2020).\n"Европа ва Марказий Осиё мамлакатларининг иқтисодий ўсиш кўрсаткичлари"\nҲисобот муаллифларининг фикрича, 2017 йилда Ўзбекистон иқтисодиёти билан бир қаторда Қирғизистон, Молдова, Сербия ва Украина иқтисодиётларида ҳам кўрсаткичларнинг бироз пасайиши қайд этилган. Қозоғистон, Арманистон, Буларусь ва Польшада эса, аксинча, иқтисодий ўсиш қайд этилган.\nЖаҳон банки прогнозига кўра, жорий йилда жаҳон ЯИМ ўсиши аввал тахмин қилинган 2.7 фоиз ўрнига 3 фоизни ташкил қилди, 2018 йилда эса 3.1 фоизга тенг бўлиши кутилмоқда. Ҳужжатга кўра, прогнозларнинг оширилиши ривожланаётган мамлакатларда иқтисодий ўсиш суръатларининг тезлашиши билан боғлиқ.\nЖБ ривожланаётган мамлакатларнинг 2017 ва 2018 йиллардаги иқтисодий ўсиш прогнозини 0.4 фоизга оширган. Шу билан бирга, 2019-2020 йилларда бу мамлакатлардаги ЯИМ ўсиши 1.9 ва 1.7 фоизни ташкил қилиши кутилмоқда.\nҲужжатга мувофиқ, АҚШ ЯИМнинг ўсиши 2017 йилда кутилган 2.1 фоиз ўрнига 2.3 фоизни ташкил қилди. Жаҳон банки шунингдек Хитой ва Россия кирувчи ривожланаётган мамлакатлар гуруҳи ЯИМ прогнозларини ҳам 4.1 фоиздан 4.3 фоизга оширди.\nМарказий Осиё минтақасида эса ЯИМ 3.3 фоиз (2016)дан 4.6 фоизга тезлашган. 2018 йилда ўсиш 3.8 фоизни ташкил қилиши ва 2019-2020 йилларга бориб 4.8-4.1 фоизгача барқарорлашиши кутилмоқда.


Озарбайжонда "Ўзбекистон киноси кунлари" бўлиб ўтади - zarnews.uz\nЖорий йилнинг 17-24 ноябрь кунлари Озарбайжонда "Ўзбекистон киноси кунлари" ҳафталиги бўлиб ўтади. Тадбирда 10 та (6 та бадиий, 4 та ҳужжатли) ўзбек фильмлари намойиш этилади.\n"Ўзбекистон киноси кунлари"ни ўтказиш режаси жорий йилнинг 21-28 сентябрь кунлари Ўзбекистоннинг Тошкент ва Самарқанд шаҳарларида ўтказилган “Озарбайжон киноси кунлари” ҳафталигида келишилган эди.\nОзарбайжонлик киномухлисларга Абдухалил Мигноровнинг "Абу Исо Муҳаммад Термизий", Умид Ҳамдамовнинг "Иссиқ нон", Зулфиқор Мусоқовнинг "Берлин-Оққўрғон", Ҳилол Насимовнинг "Ҳаёт" каби бадиий фильмлари тақдим қилинади.\nЎзбек ва озарбайжон халқларининг маданияти, тили, қадриятлари бир-бирига ўхшайди. Ўзбек томошабинлари “Қайнона”, “Аршин мол олон”, “Аҳмад қаерда?” каби озарбайжон фильмларини ҳалигача завқ билан томоша қилади. Сентябрда бўлиб ўтган "Озарбайжон киноси кунлари" тадбири давомида ўзбек томошабинлари озарбайжонлик киноусталарининг янги фильмлари билан танишишган бўлса, Озарбайжонда бўлаётган "Ўзбекистон киноси кунлари" ҳафталигида қардошларимиз шундай имкониятга эга бўлишади.\nТеглар: Ўзбеккино Ўзбекистон киноси кунлари\nкоронавирус АҚШ COVID-19 тест синовлари ҳарбий хизмат ЖССТ касб-ҳунар абитуриент Қозоғистон Ургут тумани Жомбой тумани Норозилик намойишлари


ЯНА ГОЛ ҚАЙҒУСИ - Ўзбекистон овози газетаси\nШу кунларда Баҳрайнда футбол бўйича ёшлар ўртасида Осиё чемпионати давом этмоқда. Афсуски, унда Жасур Абдураимов бош мураббийлигида Ўзбекистон ёшлар терма жамоаси чорак финалда эронликларга имкониятни бой берди.\nАслида футболчиларимиз яхши ўйин кўрсатишаётган эди, улардан умидимиз катта эди. Аммо масъулиятли ўйинни бой бердик. Назаримда, бунга кўпроқ ҳимоядаги қўпол хатолар, ҳужумчиларнинг сусткашлиги ва журъатсизлиги сабаб бўлди. Ҳар доимгидек гол кутдик, гол урадиган азамат топилмади. Ўйинчиларимизда майдонда тез югуриш, тез фикрлаш, тез очилиш, тўпни тез ошириш, голга ташналик, масъулиятни зиммасига олиш етишмаётгандек туюлди. Тўғри, футболчиларимиз ғалаба ҳақида ўйлашган, аммо орзунинг ўзи билан мақсадга етиб бўлмайди. Бунинг учун айнан куч-ғайрат, тезкор ҳужум, кутилмаган комбинациялар керак бўлади. Дунё тажрибаси шуни кўрсатмоқда.\nОсиё чемпионатида мезбонлар — баҳрайнликларни енгиб, жаҳон чемпионати йўлланмасини қўлга киритган вьетнамлик футболчилар иродаси, жасоратига қойил қолдик. Улар ниманинг ҳисобидан бундай ғалабага эришди, мураббийи ким, тайёргарликни қаерда, қандай ўтказишди? Илғор тажрибаларга қизиқайлик, ўрганайлик! Керак бўлса, селекция ишларини такомиллаштирайлик, хориждан бир йилга эмас, камида 3-4 йилга аниқ талаб билан мураббий чақирайлик. Қачонгача армонда юрамиз?!\nЭнди бутун умидимиз миллий терма жамоамиздан. Қуръа бу сафар ҳам қулай келди. Энди ҳаммаси ўзимизга боғлиқ. Умуман олганда, терма жамоамиз биринчи даврани яхши ўтказаяпти – тўққиз очко! Гуруҳда иккинчи ўрин ёмон натижа эмас. 15 ноябрда Жанубий Корея футболчилари билан курашга дадил киришиб, очко олишимиз керак. Кейин қишбўйи ҳар қачонгидан-да қаттиқ тайёрланиш зарур бўлади. Жаҳон чемпионатига йўлланмани қўлга киритиш учун имкониятимиз етарли. Фақат ишонч билан курашмоқ даркор. Биз мухлислар футболчиларимизни доим қўллаб келганмиз, қўллайверамиз.\nЎзбекистон Республикасида хизмат кўрсатган ёшлар мураббийси, ёзувчи.


Ҳуқуқ фаоли Ўктам Пардаев 15 суткага ҳибс қилинди\nУкаси Ўткир Пардаевга кўра, ҳуқуқ фаоли халқни пахта териш мажбуриятига қарши исёнга чиқаришга уринганликда гумон қилинмоқда.\n30 сентябрь куни Жиззах шаҳрида қўлга олинган ҳуқуқ фаоли Ўктам Пардаев аҳолини пахтага чиқиш мажбуриятига қарши исёнга чорлаганликда айбланаётгани айтилди.\nҲуқуқ фаолининг укаси Ўткир Пардаевнинг айтишича, акаси суд қилинган ва суд ҳукми асосида 15 сутка ҳибсда сақлаб туришга қарор қилинган.\nҲозирча Ўктам Пардаевга нисбатан жиноят иши очилгани ҳақида маълумот йўқ.\nҲуқуқ фаоли 30 сентябрь куни соат 10 яримлар атрофида Жиззах шаҳар Ички ишлар бўлимининг 7 кишилик махсус гуруҳи томонидан куч ишлатиш йўли билан олиб кетилган, шу бўйи қаерда сақланаётгани номаълум қолаётган эди.\n- Бугун обеддан кейин хабар олдик. Суд бўлиб, қарор чиқариб, 15 суткага қамашибди. Горотделдан айтишди. Суднинг қарори нима асосида чиққани ëки акам нимада айбланаëтгани бизга қоронғу. Чунки бизга ҳозир қарор нусхасини бермаяпти. Даже адвокат ҳам давлатнинг одами. Акам “Адвокатим бор ўзимнинг, ёллайман”, деган. Улар имкон бермаган, деди Ўткир Пардаев.\nЎткир Пардаевга кўра, давлат томонидан ҳуқуқ фаолига берилган адвокат суд қарори нусхасини беролмасада, акасининг қайси айблов билан айбланаётганига ишорат қилган.\n- Давлат адвокати айтди, акамнинг бўйнига, как исëн кўтаргандай бўлиб қўлга олинаяпти, сизлар нимага пахтага чиқаяпсизлар, кўзларингни очинглар деб халқни кўтармоқчи бўлди, деган мақсадда қўлга олган. Умуман бизга қоронғу акам нима қўйган, нима деган. Адвокат шунақа деди, дейди ҳибсга олинган ҳуқуқ фаолининг укаси.\nУнинг айтишича, акаси Ўктам Пардаевнинг ҳибсга олинишига гувоҳ бўлганлар давлат адвокати айтмаган тафсилотларни гапириб берган.\n- Адвокат ҳукмни олиб бера олмайман деди. Лекин биз воқеа жойига бориб, сўраб-суриштирганимизда ўша ердаги ишчилар айтишаяпти: "Бу ерда пахтага, деб ҳаммани олиб кетаётган пайтда акангиз ҳам келиб қолди, акангизни ҳам қўшиб олиб кетворди", дейишди, деди Ўткир Пардаев.\nУнинг сўзларига кўра, 30 сентябр куни Жиззахда пахтага чиқмай юрган яна 7-8 киши қўлга олинган. Аммо, сал кечроқ улар қўйиб юборилган.\nЎзбекистон инсон ҳуқуқлари мустақил ташкилоти Жиззах вилояти бўлими раиси Ўктам Пардаев айни дамда Жиззах шаҳар Ички ишлар бўлими ертўласида сақланаётгани айтилмоқда.\nБу воқеа борасида ҳанузгача Ўзбекистон Ички ишлар вазирлиги Жиззах вилояти бошқармаси ҳамда Жиззах вилояти прокуратурасидан бирор изоҳ олишнинг имкони бўлмади.


Германияда 13 минг йил “ухлаган” вулқон ҳаракатланаётгани айтилди | Qalampir.uz\nГерманияда 13 минг йил “ухлаган” вулқон ҳаракатланаётгани айтилди\nОлам\t13 Июнь 08:43 4059\nСўнгги пайтларда Германиядаги Айфель вулқони платосида фаоллик кузатила бошлади. Бу ҳақда Невада университети ва Лос-Анжелесдаги Калифорния университети геологлари хабар берди. Сўнгги тадқиқотлар натижалари “Geophysical Journal International” журналида эълон қилинди.\nМутахассисларнинг фикрига кўра, ҳар йили ер ости вулқонларидан бир миллиметрга кўтарилади ва бу меъёрий ҳисобланади. Бироқ Айфель минтақасида уйғониш анча тезлашган.\nБелгиланган ҳудудда ер остидаги аномаль ҳаракатлар магманинг ер юзига тез кўтарилишини англатади. Вулқон отилиши яқин келажакда рўй бериши ҳақиқат эмас, аммо олимлар ҳар қандай ҳолатда ҳам геологик жараёнларни кузатмоқчи.\nГерманиянинг Айфель минтақасида охирги марта вулқон 13 минг йил олдин отилган. Шу сабабли замонавий Европанинг марказида катта "ўлик зона" пайдо бўлган. Бу қадимги овчи ва теримчи қабилаларининг узоқ вақт давомида бир-бирлари билан алоқаларнинг йўқолишига олиб келган.\n09 Июль 23:46 33874\n09 Июль 08:05 33537\n10 Июль 11:33 27018


Ниқоблар чиндан ҳам коронавирусга қарши ёрдам беради. Гап вирус ташийдиган томчиларда | KITAB.UZ\nКоронавирус пандемияси достони эндигина бошланганида бутун дунё икки хил гуруҳга ажралганди — дарҳол ниқоб тақувчилар (кўпчилик ниқобдан аввалдан фойдаланган – Жануби-Шарқий Осиёдаги бир қатор мамлакатларда одамлар улардан тутун ва чиқинди газларидан сақланиш учун фойдаланишади) ва сўнгги дақиқагача уни тақиб ўзини қийнашни истамаган гуруҳ. Ниқоблар самарадорлиги ҳақидаги мунозаралар ҳалигача тўхтамади. Аммо ҳозирда АҚШ ва Тайваннинг бир гуруҳ олимлари ниқоб кийиш зарурияти вирус заррачаларининг табиати билан изоҳланадиган тадқиқотни эълон қилишди.\nScience журналида чоп этилган мақола муаллифлари эслашича, анъанавий равишда ҳаво томчилари орқали юқадиган юқумли касалликларни назорат қилиш чоралари касалликнинг аксирадиган ва йўталадиган аниқ ташувчилари жамоасини ажратишни ўз ичига олади, дейди «kun.uz».\nАммо, Covid-19 ҳолатида ҳамма нарса ўзгача бўлди, чунки вирусни юқтирган одамларда узоқ вақт давомида (ёки умуман) касаллик аломатлари юзага чиқмади ва шу билан бирга улар вирусни фаол ташишда давом этди. Гапираётганда ва шунчаки нафас олаётганда улар атмосферага узоқ вақт ҳавода, айниқса, ёпиқ бино ичида аэрозол ҳолатида осилиб турадиган вирусга тўйинган ҳаво томчисини чиқаришди. Нафас олиш пайтида бу аралашма ўпкага чуқур кириб бориши ва у ерда инфекция манбайига айланиши мумкин бўлди.\nТадқиқот муаллифлари таъкидлашича, одам нафас олганда 0,1дан 1000 микрометргача бўлган намлик зарраларини ҳавога чиқаради (илгари улар микронлар деб аталган). Масалан, (биз визуализация ҳақида гапирмаяпмиз) бир миллиметрда 1000 мкм мавжуд. Ушбу зарралар катталиги, тортиш кучи, инерцияси, буғланиш тезлиги ва бошқа бир қатор омилларга қараб турли масофаларда ҳаво орқали тарқалади.\nКатта зарралар сиртга тезроқ жойлашиб, уни зарарлайди. Кичикроқлари (5 микрондан кам) тезроқ буғланади, аммо улар ҳаво орқали осон ва жуда катта масофада ҳаракатланади. Иккала усул ҳам – ҳаво ёки зарарланган сирт билан алоқа қилиш, инфекцияланишни келтириб чиқариши мумкин.\nОлимлар субмикрон ўлчамидаги зарралар альвеолаларга чуқур кириб, иммунитет тизимини четлаб ўтиб, вирус уч баравар кўпайишига имкон берадиган хавф-хатар туғдиришини аниқлашди. Бу ҳолатда одам ҳали инфекцияланганидан шубҳа қилмайди, аслида ўзи вируснинг фаол ташувчисига айланади.\nХитой мисолида кўрсатиб ўтилганидек, инфекция аломатларини кўрсатмаган айнан шундай «жим ташувчилар» 79 фоиз ҳолларда кейинги инфекция манбайи бўлган.\n2003 йилда SARS эпидемияси бошланганида ҳам инфекция асосан ҳаво томчилари орқали тарқалгани аниқланганди, аммо кўпгина давлатлар SARS-CoV-2 (Covid-19’ни келтириб чиқарадиган вирус расмий шундай аталади) ҳолатида зарарланиш муқобил схемада рўй берганини ҳали ҳам тан олишмаяпти.\nSARS-CoV-2 тарқалишига қарши курашиш учун ЖССТ икки метрлик ижтимоий масофа сақлашни тавсия қилди, аммо бу маслаҳат 1930-йилларда олиб борилган ҳаво аралашмалари тадқиқотларига асосланган. Ўшанда олимлар ҳажми 100 микрометрга тенг келадиган катта томчилар аксириш ёки йўталиш пайтида тортишиш кучи таъсири ҳисобига жуда тез чўкишини исботлашган. Афсуски, ўша пайтда бир микрометрдан кичикроқ зарраларни аниқлаш учун воситалар ва усуллар мавжуд бўлмаган.\nСигарет тутуни каби\nАммо бугун биламизки, шамол бўлмаса 100 микрометр ҳажмидаги томчи 3 метр баландликдан тахминан 5 сония ичида чўкади, бир микрометр зарра эса ҳавода 12 соатдан кўпроқ сақланиб қолади, деб ёзади муаллифлар.\nШундай қилиб, ЖССТнинг айнан икки метрлик масофаланишга доир тавсияси кўплаб иншоотларга нисбатан ўз долзарблигини йўқотади, чунки ҳаво-томчи аралашмаси ҳавода бир неча соатлаб осилиб қолиши, вақт ўтиши билан тўпланиб, ҳаво оқимлари билан ҳаракатланиши мумкин (худди офисдаги кондиционернинг пуфлаши каби).\nОчиқ жойлар учун ҳам жуда турли хил омиллар мавжуд. Бир томондан, вирусларнинг концентрацияси кескин пасайиб кетиши керакдек туюлиши мумкин ва ультрабинафша нурлар уларни ўлдириш орқали фойда келтиради. Бошқа томондан, вируслар атмосферадаги чанг зарралари ва бошқа ифлослантирувчи моддаларга ёпишиб, зарар келтирувчи хусусиятини йўқотмасдан узоқ масофаларга тарқалиши мумкин.\nБундан ташқари, агар SARS-CoV-2 вируси субмикрон зарраларда мавжуд бўлса, унинг тарқалиш самарасини сигарет тутуни билан таққослаш мумкин. Сизга ҳид етиб келаётган бўлса, унда вируслар ҳам учиб келиши мумкин.\nАйнан шу нуқтада энг муҳим нарсага ўтамиз — ниқоблар. Олимлар ёпиқ биноларда икки метр масофани сақлаганда ҳам юзга яхши ўрнашадиган ниқоб кийишни тавсия қилишади. Акс ҳолда, мутахассисларнинг фикрига кўра, на тест, на масофа ва на бемор билан алоқада бўлганларни кузатиш ёрдам беради, чунки ҳар қандай одам ташқи аломатсиз бемор бўлиши мумкин.\nШифокорларнинг ўзи учун ҳам инфекция олдини олишнинг иложи йўқ, ахир одатда ҳаво орқали касалхоналар ва қариялар уйларининг тиббий ходимлари иккиламчи зарарланган.\nАйнан инфекциянинг ташқи белгисиз ташувчилар томонидан юқтирилиши бутун дунё бўйлаб Covid-19 тарқалишига олиб келиши мумкинлиги аниқланганидан кейин, ЖССТ ҳаммага истисносиз равишда ниқоб тақишни тавсия этди.\nScience’даги мақола муаллифлари таъкидлашича, ниқоблар муҳим тўсиқ вазифасини бажаради, бу озгина ёки умуман симптомлари бўлмаган беморлар нафас билан чиқарадиган зарарли вируслар сонини камайтиради. Жарроҳлик ниқоблари тайёрланадиган материал Covid-19 юқиши эҳтимолини сезиларли даражада камайтиради ва инфекцияланган тақдирда касаллик кечишини енгиллаштиради. Вирус концентрацияси ошиши мумкин бўлган шароитларда ниқоб кийиш жуда муҳим: тиббий муассасалар, самолётлар, ресторанлар ва яхши шамоллатилмайдиган одамлар гавжум хоналарда.\nЗичлик, мато ва қатламлар сони фарқига қарамай, уйда қўлбола тайёрланган ниқобларнинг ҳаво-томчи аралашмаларни самарали фильтрлаш қобилияти профессионал жарроҳлик ниқоблари имкониятларидан кам эмас. Шундай қилиб, сотувда ниқоблар етишмаслиги ҳақида гапиришга ҳожат йўқ: ҳаммаси ўз қўлимизда.\nЭпидемиологик маълумотларга кўра, Тайван, Сингапур ва Жанубий Корея каби давлатлар, шунингдек, Хитойнинг бир қисми бўлишига қарамай асосан мустақил иш олиб борадиган Ҳонгконг Covid-19 тарқалишини назорат қилишнинг энг яхши йўлини топди. Айнан шу мамлакатларда ниқобларни мажбурий кийиш жорий этилди.\nМасалан, 24 миллион аҳолига эга Тайванда коронавируснинг биринчи ҳолати 2020 йил 21 январдаёқ рўйхатга олинган ва қатъий карантин жорий этилмаган бўлса ҳам, атиги 441та зарарланиш ҳолати ва 7 ўлим ҳолати қайд этилган.\nТаққослаш учун, 20 миллион одам яшайдиган Нью-Йоркда илк зарарланиш ҳолати 1 март куни аниқланиб, кейинчалик 350 мингдан ошиқ одам коронавирус билан касалланган ва 24 минг киши вафот этган.\nSARS эпидемиясидан кейин ишлаб чиқилган режани тезда амалга ошириб, Тайван ҳукумати қатъий карантинни жорий этмади, аммо инфекция тарқалиши олдини олишни таъминлаган бир қатор чораларни жорий этди. Улардан бири жамоат жойларида ниқоб тақиш мажбурий бўлиши эди.\nРасмийлар, шунингдек, ўз фуқароларини муносиб баҳода тегишли ҳимоя воситалари билан таъминлаш мақсадида, маҳаллий ишлаб чиқарувчиларнинг чет элга ниқоб экспорт қилишини тақиқлади.\nШу билан бирга, бошқа кўплаб мамлакатларда ҳали ҳам ниқоб етишмаслиги муаммоси сақланиб қолмоқда ёки улар қора бозор нархларида сотилмоқда.\nТадқиқотчиларнинг фикрига кўра, ниқоблардан фойдаланиш ва улар мавжудлиги нуқтайи назаридан мамлакатлар ўртасидаги бундай ажойиб фарқ инфекцияни жиловлашда ёки аксинча тарқалишида муҳим рол ўйнаган.


Zamon Саид Аҳмаднинг сайланган ҳикоялари тўплами турк тилида чоп этилди – Zamon\nДунё\t29-10-2020, 20:21 32\nСаид Аҳмаднинг сайланган ҳикоялари тўплами турк тилида чоп этилди, деб хабар бермоқда «Дунё» АА.\nШу жумладан, жорий йил 29 октябрь куни Анқарада буюк адиб, Ўзбекистон Қаҳрамони, Ўзбекистон халқ ёзувчиси Саид Аҳмаднинг сайланган ҳикоялари тўплами турк тилида чоп этилди. Лойиҳа буюк ўзбек адиби таваллудининг 100 йиллиги арафасида турк халқи учун муносиб туҳфа бўлди.\nЎзбекистонда онлайн шахмат мусобақаси бошланди. Бош соврин – «Спарк»\nЧивин – Аллоҳнинг мўъжизасидир\nНорозиликка сабаб бўлган қонун лойиҳаси иккинчи ўқишда қабул қилинди\nЎзбекистонлик ҳакамлар коррупция сабаб футболдан четлатилди


Шавкат Мирзиёев: Қамоқлардан кимни чиқариш ҳам кўп-кўп ўйинлар билан боғлиқ Haqida.net\nHome Dunyo Шавкат Мирзиёев: Қамоқлардан кимни чиқариш ҳам кўп-кўп ўйинлар билан боғлиқ\n7 декабрь куни Тошкентда Президент Шавкат Мирзиёев иштирокида давлат мукофотларини тантанали топширишга бағишланган йиғилиш бўлиб ўтди. Президент йиғилишда “Ўзбекистон Республикаси Конституцияси қабул қилинганлигининг йигирма беш йиллиги муносабати билан афв этиш тўғрисида”ги фармон ҳақида ҳам гапирди.\nБу тарихимизда биринчи марта – афв қабул қилиш. Ҳар бир инсон билан мен прокуратура, ички ишлар ходимлари, бошқа органларнинг одамлари билан юбориб, битта-битта гаплашиб, афв этдик. Қани энди ҳар бир маҳалланинг раиси қамалганлар, айниқса кўряпсизлар аёлларимиз… Тўрт нафар, уч нафар боласи бор, чегарада бечора ҳаёт кўриш учун бир – ўн бир миллионлик учун 8 йилга қамаб юборибди бирини. Уч нафар – тўрт нафар боласи бор. Хўш, ким бундан манфаатдор? Нима учун биз уни қамаяпмиз? Шуни маҳалла кўмакка олсин.\nКелгуси йил, агар сизлар маъқулласангиз, қонунни ўзгартирамиз. Асли суд қарор қабул қилиш тарбиявий нуқтаи назардан биз гўёки катта иш қилган бўламиз. Лекин, уни тарбиявий нуқтаи назардан Ёшлар иттифоқи, маҳалла, хотин-қизлар кафилликка олса, мен ҳамма нарсага қўл қўйишга розиман. Тарбия у ердан кўра, бу ерда кўпроқ бўлади, бу ерда фойдалироқ бўлади”, – деди Шавкат Мирзиёев.\nТадбиркордан 100 минг доллар талаб қилган шахслар қўлга олинди


Питер Хюистра: "Ғалабага ҳақли эдик, аммо рақиб посбони ажойиб ўйин ўтказди"\n"Турон" билан баҳсдан сўнг "Пахтакор" бош мураббийи ўйин хусусида фикрларини билдирди.\n- "Турон"га ажойиб ўйин учун раҳмат айтаман. Улар жуда яхши стадион ва майдонга эга. Шундай янги жамоалари кўпайгани маъқул. Инфратузилмасига катта эътибор қаратаётган клубларнинг кўпайиши Суперлига учун фойдали бўлади. Ўйинга тўхталадиган бўлсам, биринчи бўлимда ташаббус томонимизда бўлди. Кўплаб вазиятлар яратдик ва ҳакам томонидан белгиланган пенальтидан сўнг ҳисобда олдинга чиқиб олдик. Танаффусдан сўнг бўшашганимиз боис футболчилар бир нечта хатоларга йўл қўйишди. Мана шу хатолар ҳисобнинг тенглашишига олиб келди. Ушбу голдан сўнг мезбонлар янада қўшимча куч олиб олдинга интилишди. "Турон" бугун майдоннинг ҳар бир қаричи учун курашганини айтиб ўтишим керак. Дарвозамиздан тўп олиб чиққанимизга қарамай, кейинги дақиқаларда хотиржам ўйинни назорат қилдик. Рақиб дарвозабони ҳам яхши ўйин намойиш қилди. Ғалабага ҳақли эдик.\nЧемпионлар Лигасида қисқа вақтда олтита ўйин ўтказганимиз жисмоний ҳолатимизга таъсир қилди, деб ўйламайман. Буни баҳона сифатида келтирмоқчи эмасман. Биз ҳар доимгидек ўз ўйинимизни кўрсатдик. Бугун ким тайёр бўлса, ўша футболчиларни майдонга туширдик. Захирадан майдонга тушган футболчилар ҳам ўйинни кучайтиришди. Бир неча яққол голли вазиятларимизда рақиб посбони ўзини кўрсатди. Мухлислар тинмай қўллаб-қувватлаб ҳакамга ҳам босим ўтказа олишди.\nМавсум бошида барча ўйинларда ғалаба қозондик. ОЧЛ гуруҳ босқичида эса битта ўйинда мағлубиятга учрадик. Охирги йиллардаги ва бу мавсумдаги "Пахтакор" ўртасида фарқ бор. Таркибни етакчилар тарк этишди. Молиявий жиҳатдан олдингидек эмасмиз. Шу боис кўпроқ ёшлар билан ишлаб, уларнинг даражасини кўтаришга ҳаракат қиламиз. Бу менга ёқади. "Пахтакор"да жуда яхши академия бор. Улар Чемпионлар Лигасида ҳам ўзларининг сифатларини кўрсата олишди.


“Партия патронажи”га ҳоким ўринбосаридан чақирув тушди | "Адолат" СДП\n“Партия патронажи”га ҳоким ўринбосаридан чақирув тушди\n“Партия патронажи” лойиҳаси янги йилда ҳам ўз фаоллиги ва ташаббускорлигини намойиш этишни давом эттирмоқда. Бўлиб ўтган сайловларда партиянинг қанчалик халқ ичига кириб борганлиги ўз тасдиғини топди. Яъни, ҳар қанча адолатсизликлар бўлмасин халқ “Адолат”ни танлаганини очиқ баён этди. Партия лойиҳаси ҳам шунга мос равишда аъзоларимиз сафи янада ортишига хизмат қилди.\nЯнги йилнинг илк кунлариданоқ Оқолтин туман ҳокими ўринбосари бўлган Насиба Алтмишева партияга қизиқиши уйғонлигини таъкидлаб, халқчил ғоялари ёққанлигини эътироф этди. Бу муносабат ўз навбатида партия аъзолигига ўтишга хоҳишни ифодалади. Лойиҳа доирасида партия вакиллари Насиба Алтмишевани аъзоликка қабул қилди ва партия билетларини топширди. Келгусида партия билан ҳамкорлик кенгайтирилиши маълум қилинди.\nОқолтин туман Кенгаши раиси


“Кемалар қабристони”да фестиваль\nМўйноқ туманида “Centil Law Film”, “TrendSetter”, “Peopletravel” ташкилотлари ташаббуси ҳамда Ўзбекистон Республикаси Туризмни ривожлантириш давлат қўмитаси, БМТнинг Тараққиёт Дастури кўмаги билан “Стихия” электрон мусиқий фестивали ўтказилди. Мазкур фестивалга Марказий Осиё давлатларидан, шунингдек, АҚШ, Исроил, Туркия, Франция, Германия, Россия ва Хитой давлатларидан кўплаб сайёҳлар, мусиқа ихлосмандлари иштирок этди.\nФестиваль Мўйноқда – “Кемалар қабристони” олдида ташкил қилинди. Турли ранглардаги ёғдулар, мусиқий овозлар денгиз томон йўналтирилди.\n– Фестивалга кутилганидан ҳам кўпроқ сайёҳлар ташриф буюрди. Яқин давлатлардан велосипедда, мотоциклда келганлари ҳам бор, – дейди “Centil Law Film” ташкилоти ходими Отабек Сулайманов. – Фестивални ўтказишдан мақсад – жаҳон ҳамжамиятининг Орол денгизи муаммосига эътиборини қаратиш. Шунингдек, фестивалда юқори сифатли электрон мусиқани тарғиб қилишга эътибор қаратилган.\nЎзбекистонда биринчи маротаба ўтказилаётган мазкур фестивалда иштирок этиш бепул бўлиб, кейинги ўтказиладиган фестивалларда Оролбўйи минтақасини ривожлантириш учун эҳсон тўплашга қаратилади.\n– Бунақа мусиқий фестивали Марказий Осиё давлатлари ичида илк бор Ўзбекистонда, айнан Мўйноқда ўтказилмоқда, – дейди “Peopletravel” сайёҳлик агентлиги ходими Санжар Холмуродов. – Мазкур тадбир ҳар йили ўтказилиши режалаштирилган. Агар шундай бўлса ҳудудда туризмнинг ривожига катта ҳисса қўшиши шубҳасиз. Оролни қайтара олмаганимиз ўта ўкинчли. Биз яхши ниятларни кўнгилга туйган ҳолда денгизни сув билан тўлдириш қўлимиздан келмаса ҳам уммон товушлари билан тўлдиришни ният қилганмиз.\nТадбирни ёритиш учун хорижий нуфузли медиа ташкилотлар вакиллари ҳам ташриф буюрди.\nФранциянинг “Cinedoc films” кинокомпанияси продюсери Кристиан Лилиян ҳам фестивалнинг ҳурматли меҳмони. У Оролнинг тўлишидан умидвор эканлигини билдирди.\nАйни пайтда Кристиан Лилиян Амударё соҳилида яшовчи халқлар ҳақида фильмни тасвирга олмоқда. У Помир тоғидан то Амударёнинг тугаган жойигача дарё соҳилидаги халқлар турмуши билан танишиб келмоқда. Улар орасида дарёдан олтин қидирувчилар, шоли, пахта ва бошқа ўсимликлар экувчилар ҳам бор. Шунингдек, фильм сюжетига Орол денгизида артемия овловчилар турмуши ҳам киритилган.\nФестиваль доирасида меҳмонлар ва маҳаллий аҳоли “Кемалар қабристони” майдонида пиёда сайил қилиб, Мўйноқда янгидан ташкил қилинган музейга ҳамда Нукус шаҳридаги И.Савицкий номидаги давлат музейига ташриф буюрди.\nЮқори ташкилотчилик ва кўтаринки кайфиятда ўтказилган тадбир иштирокчиларда олам-олам таассурот қолдирди.\nКиритилди: 14:25 16.09.2018. Ўқилди: 430 марта. Фикрлар сони: 0 та.


АҚШнинг “Вояжер-2” тадқиқот қурилмаси юлдузлараро бўшлиқдан илк маълумотларни жўнатди. Бу ҳақда NASA коинот агентлиги хабар берди. Ҳозирда зонд Плутон орбитасидан анча узоқлашиб, сайёрамиздан 18 млрд километр узоқликда ўтиш ҳудудида учмоқда.\nҚурилма Қуёш таъсири соҳаси – гелиосферадан ташқарида плазма зичроқ ва совуқроқлигини тасдиқлаган. Бундан ташқари, Қуёш тизимидан ташқарида ҳалокатли коинот нурлари тезлиги кескин ошиши аниқланган. Аввалроқ олимлар Қуёш сайёраларни бу нурланишнинг 70 фоизидан ҳимоялашини аниқлашганди. Зонднинг маълумотларига кўра, коинот зарралари оқими ноаниқ сабабларга кўра гелиосферадан ташқарига кетади.\nҚурилма 1977 йилда Қуёш тизими сайёрларини ўрганиш учун учирилган. У Юпитер ва Сатурн ёнидан учиб ўтиб, 1986 йилда Уранга, 1989 йилда эса Нептунга етган. Фазовий қурилма Қуёш тизими чегарасини кесиб ўтган иккинчи қурилма бўлган. Ушбу чегарани тарихда биринчи бўлиб 1977 йилда учирилган “Вояжер-1” қурилмаси 35 йил ўтиб кесиб ўтган.


Категория: Миллий ғоя ва демократия – Инсон ҳуқуқлари; Муаллиф: Турсунова О\nСиёсий ҳуқуқ ва эркинликлар дейилганда инсонларнинг бевосита сиёсий манфаатларига тегишли ҳуқуқлар тушунилади. Сиёсий ҳуқуқларнинг муҳим хусусияти биринчидан, мамлакат ҳаётидаги сиёсий жараёнлар ва давлат ҳокимиятини амалга оширишда, иштирок этиш имкониятларини ифодалайди. Иккинчидан сиёсий ҳуқуқлар бевосита фуқаролик билан боғлиқ ҳисобланади.\nКиритилди: 2020-10-26 17:28:37; Ўқилди: 2261 марта; Давомини ўқиш ...\nИжтимоий-иқтисодий ҳуқуқ ва эркинликлар тушунчаси ва ўзига хос хусусиятлари\nИжтимоий, иқтисодий ва маданий ҳуқуқлар шахсга унинг жамиятда нормал ҳолатда яшаши, ижтимоий эҳтиёжларини қондириш учун зарурдир.\nКиритилди: 2020-10-25 20:37:43; Ўқилди: 2332 марта; Давомини ўқиш ...\nКиритилди: 2020-10-20 18:38:06; Ўқилди: 1420 марта; Давомини ўқиш ...\nМаданий бойликлардан фойдаланиш ҳуқуқи. Ижод эркинлиги\nИнсон ҳуқуқлари Умумжаҳон Декларациясининг 27-моддасида: «Ҳар бир инсон жамиятнинг маданий ҳаётида эркин иштирок этишга, санъатдан баҳраманд бўлишга, илмий тараққиётда иштирок этиш ва унинг самарадорлигидан фойдаланиш ҳуқуқига эга», -дейилган. Болгария Конституцияси 54-моддасида: «Ҳар ким миллий ва умуминсоний маданий бойликлардан фойдаланиш, шунингдек, ўзининг мансублигига мувофиқ ўз маданиятини ривожлантириш ҳуқуқига эгадирлар», -деб таъкидланган.\nКиритилди: 2020-10-20 18:34:50; Ўқилди: 1087 марта; Давомини ўқиш ...


Физиклар квант компьютерларини яратишда муҳим қадам ташлашди\n10:43 / 19.04.2016\nМельбурн қироллик технология университети (RMIT) олимлари турли йўналишларда маълумотларни тарқата оладиган квант процессорини синовдан ўтказишди.\nБу қурилма квант компьютерларига маълумотлар шинасини яратиш йўлида муҳим қадам бўлди.\nМельбурн RMIT университетининг Квантли фотоник лабораторияси, Италия миллий тадқиқиот кенгашининг фотоник ва нанотехнолигиялар институти ҳамда Хитойнинг жанубий фан ва техника университети олимлари илк бор квантли чалкаш бит (кубит)ларни интеграциялашган ёруғлик мосламаларига юборишга муваффақ бўлишди.\nКвантли фотоник лабораторияси директори, профессор Альберто Перуццо бу натижа уларнинг ўн йиллик тажрибаларининг якуни эканини қайд этмоқда.\n“Сўнгги 10 йил ичида кўплаб назарий жиҳатга эга таклифлар бўлган эди, бироқ ҳозиргача уларнинг ҳеч бири тажриба асосида амалга оширилмаган, - дейди Перуццо. Бизнинг қурилмамиз масофавий нуқталар орасидаги кубитлар жойини ўзгартириш учун квант туннелларини оптималлаштиришда фойдаланилади. Бу яқин келажакда квант компьютерларини яратишда ёрдам берувчи оламшумул янгиликдир”.\nКвантли компьютерлар вазифаларни ҳал этиш тезлигини оширган ҳолда бир вақнинг ўзида кўплаб операцияларни бажара оладиган кубитлар (квантли битлар) маълумотини намойиш этишда фойдаланиланади. Кубит нафақат мантиқий нол балки мантиқий бирликни ҳам ўзида акс эттиради – у ҳар иккала қийматни ҳам бир вақтнинг ўзида қабул қила олади, яъни чалкаш квант ҳолатида бўлади.\nКвант компьютерлар ўзининг ривожланиш чегарасига етиб борган кремнийли компьютерлар ўрнини эгаллиши кутилмоқда.


Тожикистон Бош прокуратураси чегара можароси сабабли қирғиз ҳарбий хизматчиларига қарши жиноий иш қўзғади\nТожикистон Бош прокуратураси Қирғизистон билан чегарадаги можаро юзасидан жиноий иш қўзғади.\n«29 апрель куни соат 11 да Исфара шаҳрининг Чоркух жамоатига 200 га яқин кишидан иборат бир гуруҳ ҳарбий хизматчилар ва маҳаллий аҳоли томонидан содир этилган қуролли ҳужум тўғрисида, Бош прокуратура Тожикистон томонидан Жиноят кодексининг 395 (босқинчилик уруши) ва 104 (қотиллик) моддалари бўйича жиноий иш қўзғатилди», — дейилади департамент матбуот марказида.\nТожикистон прокуратураси маълумотларига кўра, чегарадаги можаронинг қўзғатувчилари Қирғизистон чегара қўшинларининг ҳарбий хизматчилари бўлган. «Қуролли ҳужум натижасида, шу жумладан Исфара шаҳар ҳокими Баҳоваддин Баҳодурзода тан жароҳати олди ва Тожикистон фуқаролари ўлдирилди», деб таъкидлади мамлакат Бош прокуратураси.\nСуғд вилояти раҳбари Ражаббой Аҳмадзоданинг сўзларига кўра, тожик-қирғиз чегарасидаги можаро натижасида вайрон қилинган барча уйлар давлат ҳисобидан тўлиқ тикланади. Бундай буйруқ Тожикистон Президенти Имомали Раҳмон томонидан берилган.\n«Тожикистон — Қирғизистон чегарасидаги можаро натижасида вайрон қилинган барча уйлар бир ой ичида давлат ҳисобидан тўлиқ тикланади. Қисман бузилган уйлар ҳам яқин кунларда таъмирланади», — дейди деди вилоят раҳбари. Унга кўра, жабрланганларга моддий ёрдам берилади.\nАввалроқ Қирғизистон Бош прокуратураси Баткен вилоятидаги тўқнашувлар факти бўйича жиноий иш қўзғаган эди. Қирғизистон томони 2004 йил 26 майда Қирғизистон ва Тожикистон ўртасида яхши қўшничилик ва шериклик муносабатлари тўғрисидаги шартномани бузганлигини эълон қилди.\nТожикистон билан чегарадаги воқеаларга кўра, Қирғизистон Ички ишлар вазирлиги томонидан 11 та жиноят иши очилган («Қотиллик», «Тартибсизликлар», «Тинчликка қарши жиноятлар», «Безорилик», «Чегарани ноқонуний кесиб ўтиш»), дея хабар берди мамлакат ички ишлар вазирининг ўринбосари Эркебек Аширхўжаев.\nМаълум қилинишича, Қирғизистон ҳукумати чегара можароси қурбонларига товон пули тўлайди. Бу ҳақда Азаттйк-га Вазирлар Маҳкамаси аппарати ахборот таъминоти бўлими бошлиғи Тўлқин Қамчйбекова хабар берди. Унинг сўзларига кўра, айни пайтда қирғиз-тожик чегарасидаги тўқнашувлар натижасида ярадорлар ва қурбонларнинг қариндошлари томонидан олинадиган тўловлар миқдори муҳокама қилинмоқда.\nТожикистон ва Қирғизистон чегарасида қуролли тўқнашув 28 ва 29 апрель кунлари бўлиб ўтди. Жабрланганлар ва ўлганларнинг умумий сони тўғрисида ҳали аниқ маълумотлар йўқ. Қирғизистон расмийлари мамлакатнинг 34 фуқароси ўлгани ҳақида хабар беришди. Тожикистон расмийлари расмий маълумот бермади, «Озоди» радиоси («Озодлик» радиосининг тожик хизмати) журналистларининг хабар беришича, 15 киши ҳалок бўлган.\n1 май куни икки мамлакат Миллий хавфсизлик давлат қўмиталари (ГКНБ) раислари ва улар билан келган ҳукумат делегациялари Қирғизистоннинг Баткен вилоятида музокаралар олиб боришди.\nТожикистон — Қирғизистон чегарасининг узунлиги 970 км дан ошади, шундан бугунги кунгача атиги 504 км делимитация ва демаркация қилинган. Баъзи қишлоқларда Қирғизистон фуқароларининг уйлари битта кўчада, бошқасида эса Тожикистон фуқаролари жойлашган бўлиши мумкин. Бундан ташқари, Қирғизистон ҳудудида иккита тожик анклави мавжуд. Кўпинча улар ва улар атрофида можаролар юзага келади: қуруқлик, сув, чегарани ноқонуний кесиб ўтиш ва миллатлараро бўлиниш.


Партиялараро рақобат кучайиши учун парламент фаолиятида фракциялар етакчилик қилиши лозим\nФикр минбари 05 January 2018 12:37 23\nБу - Тадбиркорлар ва ишбилармонлар ҳаракати – Ўзбекистон Либерал-демократик партияси Сиёсий Кенгаши Ижроия қўмитаси ва парламентдаги партия Фракцияси қўшма йиғилишининг асосий хулосаларидан биридир.\nЎзбекистон Республикаси Президенти Шавкат Мирзиёевнинг Олий Мажлисга Мурожаатидан келиб чиқиб партия олдида турган устувор вазифалар муҳокама қилинди. Бу тадбирда Мурожаатда илгари сурилган ғоялар, таклифлар ва ташаббусларни ҳаётга тадбиқ этишда сиёсий партияларнинг ўрни ва иштироки, хусусан, O‘zLiDeP тузилмалари фаоллигини ошириш масалалари муҳокамалар марказида бўлди. Муҳокама қилинган масалалардан бири партиялараро рақобат муаммоларига тақалди. Бу тўғрисида UzLiDeP расмий сайти маълум қилди.\n- Мамлакатимиз раҳбари томонидан Мурожаатда кўтарилган оғриқли муаммолардан бири бу партиялараро рақобат, аниқроғи унинг йўқлиги масаласи бўлди десак муболаға бўлмайди, - деди ўз сўзида O‘zLiDeP Сиёсий Кенгаши Ижроия қўмитаси раиси в.б. Бахтиёр Якубов. - Маълумки, ҳар қандай демократик жамият кўппартиявийлик тамойилларига асослаган ҳолда тақараққий этади. Ўз навбатида реал кўппартиявийликни сиёсий партиялар ўртасидаги рақобатсиз тасаввур қилиш қийин. Қонун устуворлигига асосланган хуқуқий давлатларда партиялар ўртасидаги тортишув, рақобат муҳити энг аввало қонунлар, дастурий хужжатларни қабул қилиш жараёнида яққол кўзга ташланади. Ўзбекистон ҳам айнан шундай кўппартиявийликка асосланган демократик ривожланиш йўлидан бораётган давлатлар сирасига киради. Буларнинг барчаси оддий ҳақиқатлар, шундай эмасми?\nМинг афсуски на қонунлар муҳокамасида, ва ҳатто бюджет лойиҳаси кўриб чиқилаётганда бундай тортишувлар умуман кузатилаётгани йўқ. Бунинг сабаби битта – парламент қуйи палатаси фаолиятида қўмиталар ҳамда парламентнинг бошқа тузилмаларининг асосий роль ўйнаётганлиги. Ваҳоланки нафақат ушбу жараёнларда, керак бўлса Қонунчилик палатасининг фаолият йўналишларини белгилашда ҳам сиёсий партиялар фракциялари етакчи ролни ўйнашлари лозим.\nЧунки, парламентга сайловларда сиёсий партиялар ўз ғоялари, жамият ривожига оид бошқалардан фарқ қилувчи дастурлари билан иштирок этишади. Сайловчилар, яъни аҳолимиз айнан шу дастурларга қараб маълум партия номзодларига овоз беради ва улардан натижа кутади. Демак, айнан сиёсий партия фракциялари, уларнинг фикри парламентда ҳал қилувчи роль ўйнаши лозим. Бу нарса бўлмас экан, партиялараро рақобатни кучайтириш оғриқли масала бўлиб қолаверади. Парламентаризм бўйича узоқ тарихга эга бўлган давлатлар амалиёти айнан шундан далолат беради.\nПартиялараро рақобатнинг кучайиши Мурожаатда кўтарилган бир қатор бошқа масалаларнинг ҳам ҳал бўлишига, хусусан, қабул қилинаётган қонунлар сифатининг кескин ошишига, фракция аъзолари бўлган депутатлар томонидан қонун ташаббусларининг ортиб боришига ҳам олиб келган бўлар эди.\nУшбу йўналишда қонунларга тегишли ўзгартиришлар киритишни даврнинг ўзи талаб қилмоқда ва O‘zLiDeP, албатта, бу борада ўз таклифларини киритади, - деди, - Бахтиёр Якубов ўз чиқишида.


Саудия Ҳаж арафасида қирғизларга муаммо яратди\n30 ноябр 2020, Тошкент вақти: 15:48\nСаудия Арабистони Қирғизистондан Ҳажга зиёратчиларни олиб бориш бўйича Дубай ширкати билан тузилган шартномани бекор қилишни ва Саудия ширкати хизматидан фойдаланишни талаб қилмоқда. Бунинг оқибатида йўл ҳақи 300 долларга қимматлаб, зиёратчиларнинг бир қисми Ҳажга бориш имкониятидан маҳрум бўлиши мумкин.\nҚирғизистон муфтиятининг билдиришича, Ҳажга зиёратчиларни етказиш бўйича апрель ойида авиаширкатлар ўртасида тендер ўтказилган. Тендерда чипта баҳосини 1300 доллар деб белгилаган Fly Dubai ширкати ғолиб деб топилган. Аммо Ҳажга бир ой муддат қолганида Саудия Арабистони Fly Dubai билан шартномани бекор қилишни талаб этмоқда.\n- Fly Dubai танловда ғолиб бўлиб, шартномалар имзоланганидан сўнг 27 июлда Саудия Арабистонидан хат келди. Унда Саудиянинг Flynas ширкати билан шарнома имзолаш тавсия қилинган. Бу Саудия Арабистонидаги тижорат авиаширкати экан, -деди Қирғизистон муфтийси Максат ҳожи Тўқтўмушев.\nСаудия Арабистони тавсия этаётган авиаширкатнинг чипта нархлари эса Дубай ширкатиникига нисбатан 300 долларга қиммат экан. Муфтият бу масалада Бишкекдаги Саудия Арабистони элчихонасида қирғиз ҳукумати расмийлари, Fly Dubai ширкати вакиллари иштирокида икки марта учрашув ўтказилгани, аммо Саудия томони ҳозирча ўз фикрини ўзгартирмаганини билдирди.\nҚирғизистон фуқаролик авиацияси агентлиги раҳбари Эркин Исақов айни пайтда Бишкек расмийларидан иборат делегация Ар Риёдга боришга тайёргарлик кўраётганини ва ўша ерда Саудия расмийлари билан бу масалани ҳал этишга умид қилаёьтганини айтди:\n-Бу масалада бир оз тушунмовчилик бўлаяпти. Биз тез кунларда Саудия Арабистонига бориб, масалани ҳал этишга ҳаракат қиламиз. Ҳаж зиёратига яна бир ой қолди, ўйлайманки, шу муддат орасида масала ҳал этилади.\nМутахасислар фикрича, Ҳаж зиёратига бир ой қолганида Саудия Арабистони томонидан қўйилаётган бундай талаб оқибатида Қирғизистон томонига бир қатор ноқулайликлар яратилган.\n-Ҳажга бир ой қолганида авиаширкатни ўзгартириш жуда мушкул иш. Чунки бунинг ортидан ҳал қилинмай қоладиган ўнлаб муаммолар пайдо бўлади. Масалан, Fly Dubai ширкати ўз жадвалини аллақачон тасдиқлаб бўлган. Мана шу жадвал асосида Мадинада ва Жиддада меҳмонхоналар эгалланади. Бу масала ижобий ҳал этилмаса, бу каби кўплаб муаммоларни ҳал этишга вақт етмай қолади, -деди Қирғизистон авиаширкатлар ассоциацияси раиси Таалайбек Ўкенов.\nЖорий йилда Саудия Арабистони Қирғизистонга Ҳажга бориш учун 3 685 ўрин берган.


Аллоҳнинг исм ва сифатлари: Бореъ исмининг маъноси\nBy Муҳаммад Ҳабибуллоҳ on 04/19/2016 АЛЛОХНИНГ ИСМ ВА СИФАТЛАРИ АҚИДА ИСМЛАРНИНГ МАЪНОЛАРИ\nАллоҳ таолонинг “Бореъ” исми араб тилидаги “қутулди”, “воз кечди”, “узри йўқ эканини айтиб огоҳлантирди” маъноларини ифодалайдиган “бариа” феълидан олинган. Бу исм Қуръони Каримда уч ўринда келган:\n1) “У Аллоҳ Холиқ, Бореъ ва Мусаввирдир” (Ҳашр: 24).\n2-3) “Бореъга – сизларни яратган зотга тавба қилинглар, ўзингизни қатл қилинглар. Мана шу ишингиз Бореъ – сизларни яратган зотнинг наздида ўзингиз учун яхшидир” (Мўъминун: 14) (Бу оятнинг маъноси тавба қилиш учун инсон ўз жонига қасд қилиши керак, дегани эмас, албатта. Бу оятда Мусо алайҳиссалом йўқликларида бузоққа ибодат қилганларга берилган жазо ҳақида сўз юритилмоқда).\nИбн Жарир роҳимаҳуллоҳ айтади: “Бореъ – борлиқни яратган, уни ўз қудрати ила йўқдан пайдо қилган зот дегани”.\nХаттобий роҳимаҳуллоҳ айтади: “Бореъ Холиқ маъносини ифодалайди. Бироқ бу сўз Холиқ сўзига қараганда кўпроқ жонзотларга нисбатан ишлатилади. Осмону ерлар ҳамда тоғлар каби жонсиз нарсаларни яратиш хусусида сўз борар экан Бореъ сўзи кам қўлланилади”.\nИбн Касир роҳимаҳуллоҳ шундай дейди: “Халқ” режалаштириш, “буръ” эса режалаштирилган нарсани амалга ошириш демакдир. Аллоҳдан бошқаси ҳамма режалаштирган ишларини амалга ошира ололмайди”.\nҲалимий роҳимаҳуллой айтадилар: “Бу исмнинг икки хил маъноси бор:\nБири – Ўз илмидаги мавжудотларни пайдо қилувчи. Бу маънога қуйидаги оят далолат қилади: “Ерга ёки ўзингизга нима мусибат етмасин, биз уни пайдо қилишимиздан олдин у лавҳул маҳфузда битилган бўлади” (Ҳадид: 22)…\nИккинчиси – Бореъ исмидан “мавжудотларнинг аслини яратувчи” маъноси назарда тутилади, яъни У зот сув, тупроқ, олов ҳамда ҳавони йўқдан пайдо қилган. Сўнгра қолган мавжудотларни ушбу тўрт унсурдан яратган. Бу ҳақда Аллоҳ таоло шундай дейди: “Биз барча жонзотларни сувдан яратдик” (Анбиё: 30), “Мен лойдан инсон яратурман” (Сод: 71), “Аллоҳнинг мўъжизаларидан бири – У сизларни тупроқдан яратди” (Рум: 20), “У зот инсонни сополдек қотган лойдан яратди. Жинни эса оловнинг тутунсиз алангасидан яратди” (Раҳмон: 14-15)…”.\nДемак, Аллоҳ таолонинг Бореъ исмининг маъноларини қуйидагича хулоса қилишимиз мумкин:\n1) Бореъ – пайдо қилувчи ва яратувчи маъноларида бўлиб, бу исм Аллоҳ таолонинг Холиқ исмига маънодошдир;\n2) Бореъ – мавжудотларни бирини бошқасидан ажратувчи, яъни турлича қилиб қўйган зот маъносини билдиради;\n3) Бореъ – инсонни тупроқдан яратган зот дегани. Шунга кўра бу исм арабча “буръ” (яратиш) сўзидан эмас, балки тупроқ маъносида “баро” сўзидан олингандир.\n “Тафсири Ибн Жарир” (28/37).\n “Тафсирул асмо” (27-бет).\n “Тафсру Ибн Касир” (4/343).\nAvvalgi maqolaТовар – маҳсулотга тааллуқли шартлар\nKeyingi maqola Аёл киши маҳрамсиз оммавий транспорт воситаларига миниши жоизми?


Mercedes 80-йиллар русумини жонлантирмоқчи - Автомобильные новости UZ - Скачать музыку бесплатно новинки музыки 2016-2017\nMercedes 80-йиллар русумини жонлантирмоқчи\nDaimler компанияси Mercedes-Benz S-синф седани асосида янги тўрт эшикли купе ишлаб чиқармоқчи. Компания унга тарихий ном берди — SEC. Ҳақиқий Mercedes-Benz SEC нусхаси 1981 йилдан 1993 йилгача ишлаб чиқарилган. У 126 S-синфига мансуб эди. Икки эшикли “бобо”сидан фарқли равишда янги SEC тўрт эшикли чиқарилади. (Янги русумни 2018 йилда ишлаб чиқариладиган Mercedes-Benz CLS билан адаштирманг) Mercedes-Benz SEC MRA архитектурасида қурилади. Купе двигателлари 442 ва 600 от кучига эга. Янги автомобиль тўғрисида бошқа янгилик тарқатилмади. SEC купеси тўрт йилдан сўнг намойиш этилади. - деб хабар бермоқда Carzone.uz нашри.


3 сентябрь, 2020, 10:00\nОстоннинг креатив ўйини ҳаммага ёқа бошлади\nЎзбекистонлик Остон Ўруновнинг “Спартак”даги дебюти мутахассислар томонидан яхши қабул қилинди. Таниқли экспертлар ҳамюртимизнинг ўйинини баҳолашда давом этмоқда.\n“Спартак” фахрийси, тажрибали футбол мутахассиси Евгений Ловчев ҳам дебютант футболчининг ўзига хос жиҳатини илғай олганини таъкидлади.\n- Ўрунов – ажойиб футболчи. Техникаси ҳақиқатан кучли экан. Шу билан бирга индивидуалист. Айнан мана шу хусусияти керак. Энг муҳими, мураббийлар “Тўпни қабул қилиб олдингми, дарров жамоадошингга узат!”, - деб Остоннинг ўйин услубини ўзгартиришга ҳаракат қилмаслиги керак. Унга ўзи истаганча ўйнаш имкониятини яратиб бериш лозим. У майдонга ўзгача иштиёқ билан тушганини кўрдик, - деди Евгений Ловчев.\nДарҳақиқат, ўйин таҳлили билан шуғулланувчи мутахассислар ҳам Ўруновнинг дебюти муваффақиятли бўлганини таъкидламоқда. Учрашувда жами 25 дақиқа ҳаракат қилган ҳамюртимиз майдоннинг рақиб томонида ишончли ҳаракат қилди, дриблингларини муваффақиятли амалга оширди ва тўп узатишларда бирор марта хато га йўл қўймади. У тўпни ўз жамоадошларига 15 марта узатди ва уларнинг ҳаммаси мўлжалга аниқ етиб борди. Бу бошланишига зўр натижа.\nЎз вақтида “Спартак”да мураббий лавозимида ишлаган футбол мутахассиси Валерий Гладилин ҳам ушбу жамоанинг ўйинларини мунтазам таҳлил қилиб боради. Айнан мана шу мутахассис яқинда янги ўйинчилар – Александр Кокорин ва Остон Ўруновнинг “Спартак” жамоасида ўзгариш қилишини кутаётганини айтганди.\n- “Спартак”нинг ўйинида айтарли ҳеч қандай ўзгариш бўлмаган. Таркиб ўша, тактика ўша. Еврокубокларда ўйнаш иштиёқи қўшилган бўлиши мумкин. Лекин кўзга ташланадиган ўзгариш, янгиланиш йўқ. Энди янги ижрочилар, яъни Остон Ўрунов ва Александр Кокорин ўйинга қўшилса, нималардир ўзгаришига умид қилса бўлади. Улар “Спартак” ўйинига мотивация ва сифат олиб киради, - деган эди Гладикин.\nУнинг гаплари бежиз эмаслиги Остон “Арсенал”га қарши ўтказилган илк учрашувида қисман исботлай олди. Шу ўринда, бош мураббий Доменико Тедеско ҳам ўзбек футболчисига ўзининг услубида ўйнаши кераклигини айтгани ҳам қўл келди.\n- Дебютимдан ўзимда яхши таассурот қолди. Бош мураббий менга ўз ўйинимни намойиш этишимни, тўпни олиб, рақибларни алдаб, олдинга интилишимни тайинлади, - дейди Остон Ўруновнинг ўзи.\nАлбатта, битта ўйин билан Остон Ўруновнинг бор истеъдодига баҳо бериб бўлмайди. Муҳими, унинг шаклланиб бўлган ўз ўйин услуби бор. Остоннинг ўйини креативлиги билан ажралиб туришини россиялик мутахассислар ҳам эътироф этмоқда ва мураббийларни ўзбек футболчисининг ўзига хос жозибадор ўйин услубини сақлаб қолишга чақирмоқда.\nЎрунов дебют қилган учрашув тарихан муҳим бўлиб чиқди\n“Спартак” ўйинини фақат Ўрунов ва Кокорин ўзгартира олади!\nТимур Олимхўжаев: Ўрунов Наманганда катта тажриба тўплаган ва "Уфа"да ўзини кўрсатган футболчи!\nТЕЗКОР ХАБАР Одил Аҳмедов Остон Ўрунов ҳақида муҳим гап айтди\n"Спартак" футболчисида коронавирус аниқлангани ростми?\n"Спартак" бош директори: Ўруновни ёрқин келажак кутмоқда


Ўзбекистон ҳукумати раиси қирғизистонлик ҳамкасби билан Ўшда учрашди\n15 ноябр 2019, Тошкент вақти: 12:27\nАбдулла Арипов ва Муҳаммедқалий Абилғазиев етакчилигидаги Ўзбекистон ва Қирғизистон ҳукуматлари делегациялари учрашуви. Ўш, 2018, 18 декабрь.\nЎзбекистон ҳукумати раҳбари Абдулла Арипов Қирғизистон бош вазири Муҳаммедқалий Абилғазиев билан чегара вилоятлари Кенгашининг Ўш шаҳрида бўлиб ўтган иккинчи мажлиси доирасида учрашди. Бу ҳақда Қирғизистон вазирлар маҳкамаси маъмуриятининг ахборот таъминот бўлими хабар берди.\nУчрашувда томонлар мамлакатлар ўртасидаги икки томонлама ҳамкорликнинг бугунги ҳолати ва долзарб масалаларни, шунингдек, чегара минтақалари ўртасидаги ҳамкорликнинг истиқболлари муҳокама қилинди, дейилган хабарда.\nЎзбекистон ТИВ матбуот хизмати бундан аввалроқ икки мамлакат делегацияси чегара масалаларини муҳокама қилишини маълум қилган. «18 декабрь куни Ўшда Қирғизистон хукуматининг чегара вилоятлари бўйича вакиллари ҳамда Ўзбекистон ва Қирғизистон чегара вилоятлари раҳбарлари Кенгашининг иккинчи мажлиси бўлиб ўтади», - дейилади вазирлик хабарида.\nКенгаш 2017 йил сентябрида Ўзбекистон президенти Шавкат Мирзиёевнинг Қирғизистонга давлат ташрифи доирасида имзоланган Битим асосида ташкил этилган.\nКенгашнинг биринчи мажлиси шу йилнинг 29-30 март кунлари Фарғона вилоятида бўлиб ўтган эди.


Қозоғистонда Макс Бокаевга ярим йил қаттиқ тартибли қамоқ муддати беришди\nШимолий Қозоғистонда жазони ўтаётган фуқаролик фаоли Макс Бокаев камида ярим йил муддатга ҳибсда сақлашнинг қаттиқ тартибли шароитларига ўтказилди. Ҳимоя томонининг таъкидлашича, сиёсий модда билан судланган маҳкумни шу тариқа иложи борича жамиятдан ажратиб қўйишни хоҳлашаяпти.\n2016 йил охирида фуқаролик фаоллари Талғат Аён ва Макс Бокаевлар Атирауда ва ўша йил ёзида бошқа шаҳарларда “ер бўйича” митинглар ташкил қилгани учунҳар бири беш йилдан қамоқ жазоси олишди. Расман уларга “адоват уйғотиш”, “билатуриб ёлғон ахборот тарқатиш” ва “ноқонуний митинг ташкил қилиш”да айблов қўйилди. Норозилик билдирганлар Қозоғистонда қабул қилинган, қишлоқ хўжалигига мўлжалланган ерларни, жумладан чет элликларга ҳам узоқ муддатли ижарага топшириш ва сотишга рухсат берувчи Ер кодексини ўзгартиришни талаб қилишган эди.\nБокаев жазони Шимолий Қозоғистон вилоятидаги колонияда ўтаяпти. Яқинда унинг адвокатлари уни қамоқда сақлаш тартиби қаттиқ тартибга алмаштирилганини билиб олишди. Бу, биринчи навбатда, ташқи олам билан алоқани чеклашни англатади: маҳкумга қўнғироқ қилишлар, ёзишмалар тақиқланган, адвокат билан кўришишлар ва учрашувлар чекланган.\nМакс Бокаевнинг ҳимояси уни қамоқда сақлашнинг қаттиқ тартибли шароитларига ўтказилгани устидан шикоят қилиш ниятида.


Сенаторлар Гуантанамони ёпиш учун маблағ ажратиш таклифини қўлламади\n11 апрел 2021, Тошкент вақти: 22:58\nАҚШ Сенати террорчиликка алоқадорликда гумонланган маҳбуслар сақланаётган Кубадаги Гуантанамо қамоқхонасини ёпиш учун 80 миллион доллар маблағ ажратиш ҳақидаги таклифни қўллаб-қувватламади.\nАҚШ президенти Барак Обаманинг бу таклифига 90 нафар сенатор қарши овоз берди.\nОқ Уй матбуот котиби Роберт Гиббс президент Обама 21 май кунги чиқишида бу масалани кўтаришини айтди.\n- Президент бу мавзуни пайшанба куни муҳокама қилади. У Гуантанамо қамоқхонаси ёпилиши муносабати билан қабул қилишимиз керак бўлган айрим қарорлар ҳақида гапиради.\nБунга демократлар ва республикачилар рози бўлган. Бу муаммо дунёдаги обрўмизга ва миллий хавфсизлигимизга путур етказаяпти, деди Оқ Уй матбуот котиби Роберт Гиббс.


Эсперт: валюта ислоҳотлари – кўплаб иқтисодий муаммоларни ҳал қилади\n13:11 27 Сентябр 2020\n00:01 01.12.2016 (Янгиланган 09:10 01.12.2016) Ҳавола олиш\nВалюта ислоҳотлари иқтисодни янада очиқроқ қилиш, давлат томонидан бошқаришни камайтириш ва бизнес-муҳитни яхшилашга олиб келади.\nТОШКЕНТ, 30 ноя — Sputnik, Антон Курилкин. Ўзбекистонда кутилаётган валюта ислоҳотлари борасида Sputnk мухбири макроиқтисод бўйича мустақил эксперт Юлий Юсупов билан суҳбатлашди.\n- Асосий савол – ислоҳотлар нимага олиб келади?\n- Ислоҳотлар иқтисодни янада очиқроқ қилиш, давлат томонидан бошқаришни камайтириш ва бизнес-муҳитни яхшилашга олиб келади.\nВалюта сиёсатини ислоҳот қилиш валюта муносабатларини эркинлаштиришга олиб келади. Ўзбекистонда жорий операциялар бўйича ҳалигача валютани эркин конвертация қилиш тизими йуқ. Валютани эркин аламаштириш 90 йиллар бошида киртилган эди, лекин 1996 йилда яна қайта бекор қилинган эди. Кейин 2002-2004 йилларда ҳам киритилиб 2008 йилда яна бекор қилинган эди.\nШуни айтиш керак-ки, валюта сиёсатини ислоҳот қилиш – мамлакат раҳбарияти томонидан эълон қилинган иқтисодиётнинг турли секторларида кутилаётган тизимли ўзгаришларнинг бир қисми холос. Ушбу ислоҳотлар билан бир қаторда ташқи иқтисодий фаолият эркинлиги киритилиб, бизнес учун маъмурий тўсиқлар камайтирилса жуда ажойиб бўлар эди.\nИқтисодда тизимли ўзгаришлар айнан валюта сиёсатидан бошланаётгани, тушунарли ҳолат, чунки кўплаб иқтисодий муаммолар айнан конвертация билан боғлиқ. Кўплаб иқтисодий реформаларни миллий валюта конвертациясини йўлга қўймасдан амалга оширишнинг иложи йўқ.\nТизимли ислоҳотлар ҳозирча умумий кўринишда белгилаб олинган. Улар қандай ўтказилиши номаълум. Бунга таалуқли қонуний ҳужжатар декабрь-январда пайдо бўлиши кутилмоқда.\nВалюта сиёсатини ислоҳот қилиш қандай самара беради?\n— ташқи иқтисодий фаолият учун кўплаб имкониятлар пайдо бўлади. Маҳсулот экспорт қилиш фойдалироқ бўлади. Корхоналар учун чет эл маҳсулотлари, жумладан асбоб-ускуна ва хом-ашё сотиб олиш осонлашади.\nТашқи иқтисодий фаолиятнинг барча қатнашчилари учун бир хил имкониятлар яратилади. Бу эса рақобатни кучайтириб иқтисодиёт ривожи учун туртки бўлади.\nУмумий ҳисобда валюта сиёсатини эркинлаштириш, хусусий тадбиркорлик ва чуқур ҳамда мустаҳкам иқтисодий ўсиш учун имконият яратади.\n- Чет эл компаниялари учун мамлакат иқтисодиётига сармоя киритиш осонлашадими?\n- Ҳа албатта. Эркин конвертация – чет эллик сармоядорлар учун стимул бўлишига учта сабаб бор.\nБиринчидан – барча корхоналар, жумладан чет эл инвестицияларига эга бўлган корхоналар учун ҳам бизнес олиб бориш харажатлари камаяди. Бизнес-иқлим яхшиланиши Ўзбекистонни чет эллик сармоядаорлар учун янада қизиқарли жойга айлантиради.\nИккинчидан – чет эллик корхоналар ишлаб чиқаришга сармоя киритганда, улар ўзлари ишлаб чиққан маҳсулотни нафақат Ўзбекистонда, балким бошқа мамлакатларга экспортга чиқаришга ҳам қизиқади. Биринчи навбатда қўшни мамлакатларга.\nВалюта бозорини эркинлаштириш, Ўзбекистон иқтисодини янада очиқроқ қилади. Бу эса барча корхоналар учун, жумладан чет эл корхоналари учун ҳам, мамлакатдан маҳсулот экспорт қилшни оснлаштиради.\nУчинчидан – бизнес ҳар доим фойда олишни мақсад қилган. Эркин конвертация – миллий валютада олинган фойдани яна халқаро валютага айлантриш имконини беради. Бу эса сармоялар ҳақида қарор қабул қилганда – муҳим омил. Агар фойда олиши мушкул бўлса – халқаро корхоналар сармоя киритмайди.\n- Янги қонун валютада олинган даромадни мажбурий давлатга сотиш қоидасига қандай таъсир қилади?\n- Қонун лойиҳасида айтилишига кўра, бу асосан давлатга ихтиёридаги хом-ашё экспорт қилувчи корхоналар бўлади. Хусусий сектор учун эса бу қўшилган қиймати юқори бўлган маҳсулотлар ишлаб чиқаришга стимул бўлади.\n- Қонунда айтилишига кўра, давлатга мажбурий валюта сотиш тажрибаси босқичма-босқич тўлиқ бекор қилинади дейилган. Буни қачон кутиш мумкин?\n- Ҳозирча аниқ айтиш қийин, қонунинг якуний таҳририда кўрсатилган бўлади.\n- Ушбу ислоот қандай ижтимоий оқибатларга олиб келиши мумкин?\n- Агар ислоҳотлар барча керакли соҳаларда ўтказилса, аҳоли яшаша даражаси ошади. Ислоҳот туфайли бизнес-иқлим яхшиланади, декмак янги корхоналар пайдо бўлиб, қўшимча иш ўринлари пайдо бўлади. Шунинг учун аҳоли даромади ўсишини ва келиб тушаётган солиқлар ҳажми ошишини кутиш мумкин. Давлат ғазнаси бойиса – кенгроқ ижтимоий лойиҳалар учун ҳам имкониятлар пайдо бўлади.\nАйрим қисқа муддатли салбий томонлари бўлиши мумкин албатта. Рақобат кучайиб айрим корхоналар ёпилиши ҳам мумкин. Лекин уларнинг ўрнига тезда янгилари очилиб ишсиз қолганлар янги корхоналарга жойлашиши мумкин.\nВалютада қарзи бўлган корхоналар қийин аҳволга тушиб қолиши мумкин. Бугунги расмий курс бекор қилинганидан кейин, улар олган қарзларини бозор курсида қайтариб беришларига тўғри келади, демак уларга қийинроқ бўлади. Бу борада айрим банклар ҳам қийналиши мумкин.\n2003 йилда валюта бозори эркинлаштирилганда ҳеч қандай ижтимоий оқбатларга олиб келмаган эди. Иқтисод ўсиши эса бўлган бироз қийинчиликларни ортиғи билан қоплаган эди.\nИмпорт қилинган маҳсулотлар нархига келсак – улар ошмайди, чунки импорт маҳсулотлар нархи бугунги кундаги бозор курсига кўра белгиланган. Конвертация очилганидан кейин эса курс бозор курсига яқин бўлади.\nТовралар умумий пул ҳажми ошиши эвазига қимматлашиши мумкин, лекин бу ҳолат кўпроқ инфляция тушунчаси билан боғлиқ. Менимча, ҳеч қандай ижтимоий муаммолар бўлмайди.\n- Россия ва СССРнинг бошқа мамлакатларида 90 йиллар бошида ўтказилган валюта реформалари ўта оғир ижтимоий оқибатларга олиб келган эдику?\n— 1990 йиллар билан солиштириш нотўғри. Ўшанда СССРнинг барча республикалари иқтисодий алоқалари бўтунлай узилган эди. Корхоналар чиқарган маҳсулотлар ҳеч кимга керак бўлмай қолган эди. Заводлар ҳеч кимга керак бўлмаган танклар ва улар учун деталлар ишлаб чиқараётган эди.\nБизда 2003-2007 йилларда либерализация аллақачон бўлган. Ўшанда экспорт беш баравар ўсган эди. Бизнес ўша йиллари жуда яхши ривожланган эди.\nҲозир ундай жадал ўсиш бўлмасада, лекин иқтисод ўсиши учун яхши туртки бўлади. Айниқса барча керакли ислоҳотлар бирга ўтказилса.\n- Нега ислоҳоларни айнан ҳозир ўтказишга қарор қилинган?\n- Ўзи ислоҳотлар анча олдин ўтказилиши керак эди.\nБизнинг иқтисодимизда кўп муаммолар конвертация билан боғлиқ. Буни энг биринчи навбатда амалга ошириш керак эди. Ҳукумат айнан шундан бошлади. Мен умид қиламанки бу ҳукумат режалаштирган энг биринчи қадам.


Мьянмада ҳарбийлар ҳокимиятни қўлга олди ва бир йилга фавқулотда ҳолат эълон қилди – Газета.uz\nLotinchada 1 феврал 2021, 11:17 Жаҳон\nМьянма қуролли кучлари ҳукумат раҳбарлари ҳибсга олинганидан кейин бир йил давомида мамлакатда фавқулодда ҳолат эълон қилди. Бу ҳақда Синьхуа агентлиги маълумотларига таяниб, ТАСС хабар бермоқда.\nҲарбийлар фавқулодда ҳолат бўйича ҳужжатни мамлакатнинг президенти в. б. этиб эълон қилинган вице-президент Мьин Све томонидан имзоланганини маълум қилишди. Шунингдек, улар мамлакатда ҳокимият Мьянма қуролли кучларининг бош қўмондони Мин Аун Хлаинга ўтказилишини айтишган. Reuters хабарига кўра, ҳарбийлар бу қарор сохталаштирилган парламент сайловлари туфайли қабул қилинганини таъкидламоқда.\nАввалроқ Мьянма президенти Вин Мьин ва Демократия учун миллий лига партияси раҳбари Аун Сан Су Чжи душанба куни эрталаб ҳибсга олинганлиги хабар қилинган. Партиянинг бошқа юқори лавозимдагилари ҳам қўлга олингани маълум қилинди.\nНоябрь ойида бўлиб ўтган сайловларда Демократия учун миллий лига партияси 476 ўриндан 396 тасини қўлга киритиб, ғолиб бўлган эди. Бу партияга яна беш йилга ҳукумат тузишга имкон берди. Ҳарбийлар томонидан қўллаб-қувватланган Иттифоқ бирдамлиги ва тараққиёт партияси фақат 33 ўринни эгаллади. Ҳарбийлар фирибгарликдан шикоят қилиб, натижалар бўйича Олий судга мурожаат қилганлар. Сайлов комиссияси фирибгарликни исботловчи далил топмаган.\nМьянма президенти ва давлат маслаҳатчисининг ҳибсга олинишини БМТ Бош котиби Антониу Гутерриш ва бир неча мамлакат раҳбарлари қоралади.\n1988 йилда тинч намойишларга раҳбарлик қилгани учун Аун Сан Су Чжи уй қамоғига олинган ва у ерда жами 15 йил — 2010 йилгача бўлган. 1991 йилда у Нобель мукофотига сазовор бўлди.\n2018 йил ноябрь ойида Аун Сан Су Чи роҳинжа мусулмон халқининг таъқиб қилиниши сабабли «Виждон элчиси» мукофотидан маҳрум қилинди. Ўша пайтда БМТнинг махсус миссияси Мьянма армияси роҳинжаларни қатл қилишда иштирок этганини ва ҳукумат бу халққа нисбатан нафратни тарғиб қилишга рухсат берганини даъво қилди.


Бутунжаҳон елканли спорт турлари федерациясига янги бош директор сайланди – O'zbekiston Milliy paralimpiya qo'mitasi\nБутунжаҳон елканли спорт турлари федерацияси бош директор этиб Дэвид Грэм сайланди. Таъкидлаш керакки, Дэвид Грэм бу соҳада қарийб 20 йиллик тажрибага эга инсон ҳисобланади. Мутахассис ушбу лавозимда 2020 йилнинг 13 июлидан иш бошлайди.\nГрэм фаолияти давомида мазкур спорт ва федерация бўиғнларидаги сотув бўлими, тадбирлар ташкил этиш бўлими, мураббийлик, ҳомийлик ишлари, шунингдек, бош директор ҳамда бошқарувчи директор лавозимларида ишлаган.\nУнинг сўнгги иш жойи эса Oman Sail ташкилоти бўлган. Дэвид Грэм 2009 йилдан 2020 йилгача Оман давлатида елканли спортни ривожлантириш ва тарғиб қилиш бўйича фаол иш олиб борган.\nЭслатиб ўтамиз, Бутунжаҳон елканли спорт турлари федерациясининг амалдаги президенти Ким Андерсен ҳисобланади.\nПаралимпия Ассоциацияси раисига ўринбосар сайланади